Sta kaze Zakon - www.pepeljuga21veka.org.rs\nНепрочитана порукаод pepeljuginadobravila » 12 Авг 2009, 02:18\n1.2. Prava fetusa i abortus\nPostoje neka pitanja u vezi s tumačenjem članova EKPS za koja bi se moglo reći da su još uvek otvorena. Jedan od problema je definisanje ljudskog života koji se štiti ovim ugovorom, odnosno njegov početak i kraj. Ako bi termin »svako« (everyone) iz člana 2. EKPS ostavljao mogućnost da se njime štiti i život fetusa, onda bi dozvoljavanje abortusa bilo u suprotnosti s dužnostima u vezi s pravom na život. Međutim, iako nije isključio mogućnost da se u određenim okolnostima član 2 primeni na zaštitu nerođenog deteta (R.H. protiv Norveške), s obzirom da u državama članicama ne postoji konsenzus o naučnoj i pravnoj definiciji početka života i pitanju abortusa, ovde postoji polje slobodne procene (tzv. margin of appreciation), odnosno Sud ostavlja diskreciono pravo svakoj državi članici da reguliše pitanje abortusa sve dok je u zakonodavstvu uspostavljen pravičan balans između potrebe da se obezbedi zaštita fetusa i interesi žena (Boso protiv Italije). Sigurno da u slučaju kada je do prekida trudnoće došlo iz medicinskih ili socijalnih razloga, ovo »uravnoteženje prava« vodilo bi drugačijem ishodu, nego u slučaju genetskog inženjeringa ili eksperimenta s embrionom nakon tri meseca.\nI u Srbiji, u skladu s maksimom Infans conceptus pro nato habetur, embrion/fetus može imati status ljudskog bića u smislu zaštite ljudskog dostojanstva i s pravnim posledicama u naslednom pravu, ali ne status individue koja uživa potpunu zaštitu kroz pravo na život. Prekid trudnoće je pod određenim uslovima legalan u Srbiji.\nUstav Srbije garantuje pravo čoveka da slobodno odluči o rađanju dece (čl. 27). Pobačaj je dalje regulisan Zakonom o postupku prekida trudnoće u zdravstvenoj ustanovi Srbije (Sl. glasnik RS, 16/95). Prema ovom Zakonu prekid trudnoće se može izvršiti samo na zahtev bremenite žene, i to uz izričitu pismenu saglasnost. Za prekid trudnoće lica mlađeg od 16 godina potrebna je saglasnost roditelja ili staraoca, a ako su oni odsutni ili sprečeni, onda saglasnost nadležnog organa starateljstva (čl. 2 i 3). Prekid trudnoće se ne može izvršiti kada se utvrdi da bi se njime teže narušilo zdravlje ili ugrozio život žene (čl. 3). Biće zanimljivo videti odluku Evropskog suda za ljudska prava u slučaju Alicja protiv Poljske, gde se podnosilac predstavke žali zbog odbijanja zahteva za prekid trudnoće zbog opasnosti po život pacijentkinje.\nZahtev bremenite žene da prekine trudnoću, uz slaganje lekara specijaliste akušerstva i ginekologije, dovoljan je uslov do desete nedelje gestacije (čl. 6). Lekar je dužan da ženu obavesti o opasnostima i posledicama prekida trudnoće (čl. 5).\nPosle desete nedelje gestacije svaki prekid trudnoće smatra se “izuzetnim prekidom trudnoće“ i može se izvršiti samo:\n1) kada se na osnovu medicinskih indikacija utvrdi da se na drugi način ne može spasiti život žene ili otkloniti teško narušavanje njenog zdravlja (zdravstveni razlozi);\n2) kada na osnovu naučno-medicinskih saznanja postoji mogućnost da se dete rodi s teškim telesnim ili duševnim nedostacima (eugenički razlozi);\n3) kada je do začeća došlo izvršenjem krivičnog dela, na primer, silovanjem, obljubom nad nemoćnim ili maloletnim licem ili zloupotrebom položaja (socijalni razlozi).\nPosle desete nedelje trudnoće do navršene dvadesete nedelje, o pobačaju odlučuje konzilijum lekara. Posle dvadesete nedelje, o prekidu trudnoće odlučuje etički odbor zdrav¬stvene ustanove. Prema Pravilniku o broju, sastavu i načinu rada etičkog odbora u zdravstvenoj ustanovi (Sl. glasnik RS, br. 30/95), ovaj odbor ima 5 članova i 5 zamenika, i to specijaliste iz ginekologije i akušerstva, pedijatrije, neuropsihijatrije, interne medicine i diplomiranog pravnika, koji imaju nastavno zvanje profesora medicinskog, odnosno pravnog, ili naučni stepen doktora medicinskih, odnosno pravnih nauka. Ovaj odbor odlučuje ako su svi članovi (ili njihovi zamenici) prisutni (čl. 2 i 3). Odbor odlučuje samo jednoglasno, u roku od 7 dana od dana podnošenja zahteva za prekid trudnoće, a svaka odluka mora biti obrazložena (čl.4). Ni Zakon ni Pravilnik ne predviđaju mogućnost bremenitoj ženi da se žali protiv odluka nadlženih organa kada smatraju da nisu ispunjeni uslovi za prekid trudnoće.\nAko ovlašćeni lekar u zdravstvenoj ustanovi posumnja da je prekid započet van zdravstvene ustanove krivičnim delom, ima obavezu da o ovom obavesti organ nadležan za unutrašnje poslove (čl. 13).\nKZ Srbije (čl. 120 novog KZS) predviđa krivično delo nedozvoljenog prekida trudnoće, odnosno pobačaja izvršenog, započetog ili pomognutog protivno propisima. Kazna za ovo delo zavisi od toga da li je izvršeno sa ili bez pristanka trudnice, odnosno njenih roditelja ili staratelja, i da li je ona mlađa od šesnaest godina. Zaprećena kazna za ovo delo je veća ako nastupi smrtna posledica, teško narušavanje zdravlja ili druga teška telesna povreda žene nad kojom je vršen prekid trudnoće.\nIzvor " PRAVO NA ŽIVOT\nZAKONODAVSTVO I PRAKSA U SRBIJI I CRNOJ GORI "\nRe: Sta kaze Zakon\nНепрочитана порукаод pepeljuginadobravila » 12 Авг 2009, 02:29\nZakon kaze takodje da seks sa maloletnim lice koje je navrsilo 14 godina, ako se ono izjasni da je to ucinilo svesno, ne nosi konsenkvence za odgovoranje lica koje je imalo odnos sa njim\nNase neznanje je na zalost cak 90 posto , kako je pokazano anketom da je granica 18 godina.\nДанас је 02 Јун 2020, 22:28


I rekord i pobeda, Partizan ostao sam na vrhu pred plej-of! - Sportske.net\nI rekord i pobeda, Partizan ostao sam na vrhu pred plej-of!\nPravi derbi u našoj najvećoj dvorani, pobeda Partizana uz rekordnu posetu.\nPoluvreme - Ključa ''Arena'', čudesni Mozli, Partizan istopio dvocifreni minus! (TVITOVI)Puna Arena daje snagu Partizanu, Budućnost bi da "ponovi" Zvezdu!Puna Arena daje snagu Partizanu, Budućnost bi da "ponovi" Zvezdu!''Mozli je zver, ali spreman sam za njega!''''Mozli je zver, ali spreman sam za njega!''\nU izvanrednoj atmosferi u beogradskoj ''Štark Areni'', košarkaši Partizana su večeras savladali Budućnost sa 87:82 u derbiju 19. kola ABA lige.\nOvo je 15. pobeda crno-belih, kojom su se izdvojili na vrhu tabele, tri kola pre kraja ligaškog dela takmičenja.\nIako je Partizan večeras imao rekordnu podršku sa tribina, gosti iz Podgorice nisu bili nimalo uplašeni.\nOd samog starta su stekli blagu prednost koju su dugo održavali, pre svega zahvaljujući izvanrednom šutu Suada Šehovića i Danila Nikolića za tri poena.\nPartizan je bio u stalnom rezultatskom zaostatku tokomnajvećeg dela prvog poluvremena, a najveću prednost Podgoričani su imali tokom drugog kvartala, kada je na semaforu stajalo 38:26 za Budućnost.\nTada se crno-beli konačno bude, najpre Volden pogađa uz faul, pa raspoloženi Pejdž pogađa trojku, a onda je kapiten Novica Veličković bio siguran sa linije penala i Partizan je brzo uhvatio priključak.\nDo poluvremena, domaći su uspeli da stignu do minimalne prednosti i na odmor se otišlo rezultatom 47:45 u korist Partizana.\nDrugo poluvreme počelo je trojkom Kobsa, potom i Šehović nastavlja svoju trojkašku seriju iz prvog poluvremena i Partizan nije uspevao da se rezultatski ''odlepi''.\nSlično je bilo i tokom poslednje četvrtine, Partizan je bio u blagoj prednosti, ali Danilo Nikolić svojom četvrtom trojkom u ovommeču donosi izjednačenje gostima na 72:72.\nTo se dogodilo na pet minuta i 50 sekundi pre kraja, ali od tog trenutka počinje ključna Partizanova serija. Najpre Mozli, pa Pejdž, pa pet vezanih poena Ognjena Jaramaza i Partizan je poveo sa 81:74.\nNa ulasku u poslednji minut, Nikolić novom trojkom smanjuje na 83:78, ali više od toga gosi nisu mogi večeras u ''Areni''.\nMarkus Pejdž je sa 20 poena bio najefikasniji u Partizanu (trojke 5/10), Jaramaz je upisao 19, a Veličković i Volden po 12 poena.\nKod Podgoričana, Šehović 21 poen, sve iz šuta za tri poena (7/10).


HomeVestiU Pokrajinskoj vladi najavljen program 16. Beogradskog festivala igre\n11/03/2019Redakcija BALKAN TVVesti, za slajder0\nPod sloganom „Emocija“, jedan od najvažnijih festivala umetničke igre u svetu, u okviru svog programa predstaviće 16 trupa iz 11 zemalja.\nPredsednik Pokrajinske vlade Igor Mirović rekao je da Beogradski festival igre prerasta u nacionalni i da je inicijalni naziv festivala, kroz trajanje i kvalitet koji je pokazao, prevazišao naše okvire i ušao na velika vrata svetske kulturne i muzičke scene.\n„Beogradski festival igre je svojim kvalitetom sa sobom doneo jednu vrstu snažnog umetničkog izraza koji se prožima daleko izvan naših granica. Svojim sadržajnim programom zauzeo je svoje mesto na svetskoj sceni i stoga će Pokrajinska vlada i narednih godina podržavati njegov razvoj i sve programe koje realizuje“, rekao je predsednik Mirović.\nVelika imena svetskog plesa, muzike i baleta koja dolaze u našu zemlju, dodao je on, potvrđuju sjajnu reputaciju ovog festivala.\nPokrajinski sekretar za kulturu, javno informisanje i odnose s verskim zajednicama Dragana Milošević rekla je da je ovaj festival prevazišao granice u svom kvalitetu i očekivanjima, ocenivši da baletska scena u Srbiji može da stane rame uz rame sa svetskim baletskim trupama.\n„Imamo privilegiju da sarađujemo sa Pokrajinskom vladom i Gradom Novim Sadom duži niz godina i bez njihove podrške ovaj festival ne bi mogao da se razvija i realizuje. Radujemo se što će naš program u Novom Sadu po 15. put videti publika i po treći put u Vršcu“, izjavila je osnivač i direktor Beogradskog festivala igre, Aja Jung.\nTrupe savremene igre, 25. koreografskih komada i 25 sola i dueta iz Grenobla, Liona, Rima, Barselone, Frankfurta, Tel Aviva, Haga, Seula, Montreala, Štutgarta, Filadelfije i Johanesburga, predstaviće se publici, a zatvaranje festivala biće upriličeno u Srpskom narodnom pozorištu u Novom Sadu.


Ne prestaju vazdušni udari na Gutu\nUprkos primirju, ne prestaju vazdušni udari na Gutu\nSvet Autor:Beta/ AP27. feb. 201813:16 > 13:29\nIzvor: Tanjug/Syrian Civil Defense White Helmets via AP\nVazdušni udari sirijskih snaga na istočnu Gutu kao i ispaljivanje raketa iz te pobunjeničke enklave zabeleženi su danas, uprkos stupanju na snagu dnevnog humanitarnog primirja koje je odredila Moskva, javila je sirijska nevladina organizacija i novinska agencija Sana.\nUN su takođe potvrdile da su borbe nastavljene u istočnoj Guti. Portparol UN Biroa za koordinaciju humanitarnih pitanja Jens Lerke rekao je na konferenciji za novinare u Ženevi da se borbe nastavljaju i da je nemoguće slanje konvoja s pomoći.\nSavet bezbednosti UN: Jednomesečno primirje u Siriji\nRami Abdel Rahman direktor sirijske Opservatorije za ljudska prava rekao je za agenciju Frans pres da su od 9.00 jutros sirijske vlasti izvele ukupno devet udara, od kojih je šest bilo s artiljerijskim grantama, dva s buradima s eksplozivom i jedan vazdušni udar.\nSirijska zvanična novinska agencija Sana je odvojeno javila da su pobunjenici ispaljivali rakete, koje su ciljale humanitarne koridore kod kampa al Rafidain u nastojanu da spreče civile da napuste tu oblast.\nSirijska Opservatorija ranije je javila da je dnevni humanitarni prekid vatre u istočnoj Guti, pobunjeničkoj enklavi kod Damaska, stupio jutros na snagu kako bi se omogućilo civilima da napuste područje. Predsednik Rusije Vladimir Putin naložio je da od danas bude uveden dnevni humanitarni prekid vatre u istočnoj Guti od 9.00 do 14.00 kako bi se izbegle civilne žrtve.\nPutin je doneo tu odluku dva dana pošto je Savet bezbednosti UN usvojio rezoluciju o neposrednom prekidu vatre od 30 dana u Siriji, kako bi bili evakuisani civili i povređeni, i bila dostavljena humanitarna pomoć.


Nezvanični rezultati lokalnih izbora: Pobjeda opozicije u Mojkovcu, DPS bez većine na Cetinju - BIGportal.ba\n6 Decembra, 2021 6 Decembra, 2021 062\nDemokratska partija socijalista je posle 16 godina izgubila vlast u Mojkovcu, saopštile su opozicione stranke posle nezvaničnih podataka o ishodu današnjih lokalnih izbora. DPS na Cetinju bez većine za samostalno formiranje vlasti, pokazuju prvi rezultati.\nIz koalicije Za budućnost Mojkovca, Demokratske Crne Gore i Građanskog pokreta URA su saopštili da je Demokratska partija socijalista (DPS) u Mojkovcu nakon 16 godina izgubila vlast.\nJedan od lidera DF-a Andrija Mandić kazao je da će nosilac liste koalicije Za budućnost Mojkovca Vesko Delić “biti novi gradonačelnik Mojkovca”.\nLider građanskog pokreta URA Dritan Abazović i lider Demokratske Crne Gore Aleksa Bečić oglasili su se porukama na Tviteru o izborima u Mojkovcu i potvrdili pobedu opozicije na lokalu.\nKada je reč o izborima na Cetinju, prema podacima Demokratske Crne Gore na osnovu obrađenih 70 odsto glasova, DPS je osvojila 43 odsto glasova, SDP 22 odsto, GP URA 11 odsto, Demorkate 10 odsto, Stara garda Liberalne 9 odsto, koalicija SD – LP 3,8 odsto, SNP 1,7 odsto, a Ekološka knjaževina Crna Gora 1,4 odsto.\nPreračunato u mandate: DPS 14, SDP 8, URA 4, Demokrate i Stara Garda po tri mandata. SNP i lista Ekološka Crna Gora bez mandata.\nNosilac liste DPS-a na Cetinju Miloš Ražnatović rekao je da ambicije te partije da osvoje samostalnu vlast nisu uspele, ali da će “koaliciju praviti sa prirodnim partnerima”.\nNa održanim lokalnim izborima u Petnjici Demokratska partija socijalista osvojila je 17 od 31 odborničkog mesta, saopštio je predsednik Opštinske izborne komisije Petnjica Adis Duraković.


Vesti online / Vesti / Svet / Papa: Žene, budite aktivnije u crkvi!\nPapa: Žene, budite aktivnije u crkvi!\nPapa Franja smatra da bi žene trebalo da budu prisutnije u Rimokatoličkoj crkvi, i u profesionalnoj i u javnoj sferi.\nŽene bi trebalo da budu prisutnije u Rimokatoličkoj crkvi, u svakom pogledu\nObraćajući se jednoj ženskoj grupi, on je pozvao žene da preuzmu "veću i snažniju" ulogu i izrazio nadu da će biti aktivnije u crkvi.\nPapa je pohvalio žene za njihove "talente", među kojima "posebno osećajnost i nežnost".\nŽene ne mogu da budu na najvažnijim položajima u Katoličkoj crkvi, a Franja je ponovo odbacio mogućnost da žene obavljaju svešteničke funkcije.\nSVET "Papski dvor je lepra papinstva"\nSVET Šta bi papa Franja voleo da radi, a ne može zbog funkcije?\nSVET Papa o Siriji: Pregovori, nikako ratovanje\nNedelja 26.01.2014. 09:04\nzabunuckio se papak.mislio je reci:deco budite aktivnija dok ste u krilu.


Aleksandar Vučić: Srbija neće dozvoliti da je tretiraju kao krpu\nNaslovnica NAJNOVIJE Politika Aleksandar Vučić: Srbija neće dozvoliti da je tretiraju kao krpu\nSrbija ̶ Srbijanski premijer Aleksandar Vučić je u vezi najavljene Rezolucije o Srebrenici izjavio da nije ni najmanje oduševljen načinom na koji se pred Srbijom pojavila ta rezolucija, jer, kako je istakao, nismo bili obaviješteni ni šta ni kako se sprema, javlja Anadolu Agency.\n“Ako neko želi iskreno pomirenje, svi znaju kako se ono gradi, a ne političkim udarcima jedne strane”, izjavio je Vučić večeras u Oslu za Radio-televiziju Srbije (RTS) i dodao kako će na sve izazove odgovoriti mirno i strpljivo.\n“Srbija je zemlja ponosnog naroda koja nikada neće dozvoliti da je gaze. Molim prijatelje u regionu da ne pokušavaju i da ne pomisle da ćemo dozvoliti da nas tretiraju kao krpu, jer taj film neće moći da gledaju”, istakao je premijer Srbije.\nOn je, kako su prenijeli beogradski mediji, naveo da nije reagovao na izjave gradonačelnika Srebrenice, koji je rekao da je puštanje Nasera Orića uslov za njegov dolazak u Potočare, kao i da je mirno reagovao na odluku Bakira Izetbegovića za “nepuštanje” predsjednika Tomislava Nikolića u Sarajevo.\n“To nije pitanje sile, snage i moći, već pitanje naše budućnosti i koliko stvarno želite mir, bezbjednost i sigurnost. Mi to iskreno želimo, mi to nismo pričali, jer to želi da čuje neko od evropskih zvaničnika. Ja sam oštriji prema evropskim zvaničnicima nego prema kolegama iz regiona i prema ljudima sa kojima dijelimo ovaj prostor”, rekao je Vučić.\nReagujuću na najavu mađarske da će zbog velikog priliva migranata podići žičanu ogradu na granici prema Srbiji, Vučić je iznio mišljenje da rješenje nije u podizanju zidova naročito ako neko za to nije kriv.\n“Srbija ne može biti kriva za migrante, jer smo mi samo tranzitna zemlja”, istakao je on dodavši da je iznenađen i šokiran mađarskom odlukom da na granici podigne zid zbog migranata te da će o tome uskoro porazgovarati s mađarskim premijerom Viktorom Orbanom na zajedničkoj sjednici vlada Srbije i Mađarske, koja je zakazana za 1. juli.\n“Uprkos neverovatnim događajima i mnogobrojnim izazovima, Srbija će uspeti da očuva mir i stabilnost u zemlji i na Balkanu”, ukazao je on.


Direktor Medicinske škole Dragan Novičić kaže da je pre neki dan upućen zahtev lokalnoj vlasti da pomogne u rešavanju imovinsko-pravnih odnosa, to jest u otkupu stana i preseljenju jedne porodice kako bi na tom mestu mogla da se izgradi fiskulturna sala, a od Gradskog veća je zatražio pomoć u gradnji hale.\nUčenici pričaju da im je veoma naporno, a i teško da odlaze na nastavu fizičkog, naročito sada, u zimaskom periodu. Da bi na vreme stigli na čas, neki đaci koriste i taksi prevoz.\n- Da bi na vreme stigli na čas fizičkog, moramo da krenemo ranije, odnosno da bar 10 minuta ukrademo od prethodnog časa. Ponekad od nekog profesora nemamo razumevanje i ne bude nam dozvoljeno da s njegovog časa odemo ranije. Zato smo prinuđeni da do gradske hale trčimo kako bismo stigli na vreme, a takođe i sa časa fizičkog moramo da krenemo ranije kako ne bismo kasnili na druge časove - kaže Milica Damnjanović, a njena drugarica Danijela Tomić ističe da nemaju vremena posle časa ni da se istuširaju, nego se onako znojavi oblače i ponovo trče do škole.\nNjihov drug Vukašin Aničić kaže da su zbog udaljenosti sportske hale često, a naročito sada, preko zime, prinuđeni da taksijem odlaze na nastavu fizičkog ili da se taksijem vraćaju, što iziskuje dodatne finansijske napore roditelja.\n- Mislim da lokalna samouprava može da nađe sredstva za otkup tog stana i preseljenje te porodice, čiji se stan nalazi pored škole, i mi planiramo da ga srušimo i tu izgradimo fiskulturnu salu. U toku je izrada idejnog rešenja nove fiskulturne sale, a moje je mišljenje da grad može da pomogne i oko izrade projekta i dobijanja svih ostalih papira potrebnih za izgradnju. Nadam se da do polovine iduće godine možemo sve to da rešimo, a konkurisaćemo i kod NIP za dobijanje dela novca. Mora da se ima u vidu da naši učenici na nastavu fizičkog odlaze čak u sportsku halu, koja je od škole udaljena više od jednog kilometra - žali se direktor Dragan Novičić.\nGradonačelnik Požarevca Miodrag Milosavljević kaže da grad želi da izgradi fiskulturnu salu.\n- To je veliki interes grada, jer od te sale može u budućnosti da zavisi opstanak i postojanje Medicinske škole. Zato u saradnji s Ministarstvom prosvete nastojimo da izgradimo taj objekat, ali pre toga moramo da otkupimo stan i to bi trebalo da bude učešće Požarevca u gradnji. Zasad još ne vidim kako ćemo to učiniti jer je problem u tome što vlasnik stan otplaćuje na kredit i sve dok ga ne otplati u celosti, ne može da ga uknjiži. Nadamo se da će to nekako biti rešeno i da ćemo rebalansom budžeta obezbediti novac za otkup stana i da se neće dugo čekati na početak gradnje fiskulturne sale za đake - ističe gradonačelnik Milosavljević.


Tanjug 24. oktobra 2021. 15:33\nKARTUM – Provojni demonstranti blokirali su danas glavne puteve i mostove u glavnom gradu Sudana Kartumu, usred rastućih tenzija između generala i prodemokratskog pokreta koji je podstakao ustanak protiv bivšeg predsednika Omara al-Bašira.\nProtest je usledio dan nakon što se specijalni izaslanik SAD za Rog Afrike, Džefri Feltman, sastao sa vojnim i civilnim liderima u Kartumu kako bi pronašli kompromis u vezi sa sporom, piše AP.\nPogoršane veze između vojske i civila ugrožavaju tranziciju Sudana ka demokratiji nakon što je vojska zbacila Al-Bašira, a generali optužuju političare da traže vladina mesta umesto da pomažu u ublažavanju ekonomske patnje ljudi, navodi agencija.\nGeneral Abdel-Fatah Burhan, šef vladajućeg Suverenog saveta, rekao je da bi raspuštanje vlade premijera Abdulaha Hamdoka moglo da reši tekuću političku krizu.\nTu sugestiju odbile su stotine hiljada prodemoktarskih demonstranata koji su u četvrtak izašli na ulice Kartuma.\nOptužbe generala, koje su ponovili Burhan i njegov zamenik, general Mohamed Hamdan Dagalo, komandant paravojnih snaga za brzu podršku, izazvale su strah među civilma da bi vojska na kraju mogla da spreči prelazak zemlje na civilnu vlast.\nProvojni demonstranti okupilisu se u Kartumi ranije ovog meseca, ponavljajući Burhanove zahteve.\nDemonstarnti su od tada održali sednicu ispred predsedničke palate u prestonici.\nProšle nedelje demonstranti su pokušali da upadnu u sedište vlade dok se premijer Abdala Hamdok sastao sa svojim kabinetom, gde su ih snage bezbednosti rasterale suzavcem.\nU subotu je na desetine provojnih demonstranata upalo u prijemni deo sedišta državne novinske agencije u zemlji i zapalio gume ispred kancelarija agencije.\nTo je odložilo konferenciju za novinare za prodemoktratske aktiviste, rekao je Mohamd Abdel Hamid, direktor novinske agencije SUNA.\nDanas su provojni demonstranti presekli glavne puteve i mostove, uključujući i most Mec Nimr, koji povezuje centar Kartuma sa drugim oblastima gavnog grada, rekao je aktivista Tahani Abas.\n„Ono što se dešava je zvanični državni udar koji je sponzorisao Burhan“, rekao je Abas.\nKasnije tokom dana, snage bezbednosti su rasterale demonstrante koristeći suzavac da otvore blokirane puteve.\nFeltman, američki izaslanik, sastao se u Kartumu sa Buhanom, Dagalom i Hamdokom i „naglasio amerričku podršku civilnoj demokratskoj tranziciji u skladu sa izraženim željama sudanskog naroda“, saopštila je ambasada SAD u Katumu.\nFeltman je pozvao sudanke lidere “ da se posvete zajedničkom radu na implementaciji ustavne deklaracije i Juba mirovnog sporazuma“ između vlade i savezapobunjeničkih grupa, saopštila je ambasada.\nTenzije dolaze pre zakazane rotacije rukovodstva vladajućeg Suverenog saveta sa vojnog na civilno, prema ustavnoj deklaraciji kojom je uspostavljena zajednička vlada u avgustu 2019. godine.


Mađarske vinjete i putarine na 15 Molovih stanica u Srbiji\nTanjug 17. oktobra 2019. 17:57\nKRAGUJEVAC – Mađarska Nacionalna služba za naplatu putarine i kompanija „Mol Srbija“ potpisale su danas sporazum o nastavku saradnje koji će putnicima širom Srbije omogućiti kupovinu mađarskih e-vinjeta i HU-GO e-putarina na dodatnih 10 servisnih stanica Mola.\nDo sada su putnici u Srbiji mogli mađarske vinjete i putarine da kupe na pet Molovih stanica u zemlji – Beogradu, dve u Subotici, Horgošu i Novom Sadu, a od sada će to moći da učine i na stanicama u centralnim i južnim delovima zemlje – Kragujevcu, Nišu, Jagodini, Šapcu, Odžacima…\nDirektor mađarske Nacionalne službe za naplatu putarine Tamaš Bartal ocenio je da saradnja između Srbije i Mađarske nije bila bolja, dodajući da je i ovaj projekat rezultat te međudržavne dobre saradnje.\n„Cilj nam je da što većem broju putnika kroz Mađarsku, među kojima su i oni iz Srbije, omogućimo što prijatnije putovanje. Srbija je peta zemlja sa kojom imamo ovakvu saradnju i u ponudi su sve one vinjete koje se mogu kupiti i u Mađarskoj“, rekao je Bartal u Kragujevcu gde je danas promovisan nastavak saradnje.\nKaže da je dalji cilj Nacionalne službe za putarine da udvostruči broj prodajnih mesta u Srbiji.\nFinansijski direktor MOL Srbija Zoltan Garai kaže da je ta kompanija proširenjem broja prodajnih mesta želela da omogući potrošačima širom Srbije ugodno putovanje u Mađarsku bez potrage za vinjetama.\n„Uz jednostavnu proceduru i u dinarima vozačima su vinjete dostupne na našim stanicama širom Srbije. Sa pet prodajnih mesta mi sada širimo našu mrežu i vinjeta će biti dostupna na 15 naših stanica, što je tri puta više“, rekao je Garai i dodao da u Srbiji ima 65 Molovih servisnih stanica.\nKaže da se proširenje prodajnih mesta za vinjete uklapa u strategiju Mol grupe 2030, kao i da je plan da kupcima ponude inovativne proizvode i proizvode koji odgovaraju njihovim potrebama.


LDP ZASEDAO: Čeda ostaje na čelu stranke\nLDP ZASEDAO: Čeda ostaje na čelu stranke\nI pored velikog nezadovoljstva među liberalima zbog debakla na parlamentarnim izborima, Čedomir Jovanović nastavlja da vodi stranku do izborne skupštine na kojoj će se birati novo rukovodstvo.\nLider Liberalno demokratske partije uspeo je da na sednici Predsedništva LDP u petak, koja je bila na momente burna, i na kojoj je analiziran izborni debakl, prođe prvi stranački ispit. Međutim, već u narednim danima suočiće se sa još većim izazovom – kako da zaustavi osipanje partije i reši finansijske probleme u koje je LDP zapao.\nPrema našim saznanjima, Jovanović je, bar privremeno, uspeo da „uguši“ pobunu među nekim beogradskim odborima koji su nameravili da pokrenu inicijativu za njegovu smenu, a u slučaju da se to ne dogodi, da istupe iz stranke ili pređu u druge tabore.\nJedan od njegovih ključnih argumenata bio je da će uspeti da obezbedi finansije za funkcionisanje stranke, koja je ostala ispod cenzusa i izgubila dotacije iz državne kase.\nJoš pre sednice Predsedništva, neki od visokih stranačkih funkcionera, poput predsednice Političkog saveta Nataše Mićić i Kenana Hajdarevića, otvoreno su podržali lidera, uz poruku da bi on trebalo da ostane na čelu stranke.\nVećina visokih funckionera nije direktno insistirala na Jovanovićevoj smeni, ali su izneli kritike na račun njegovog „političkog koketiranja“ sa Aleksandrom Vučićem i koalicije sa strankom Muamera Zukorlića, što je, po mnogima, doprinelo lošem izbornom rezultatu.


Nasilnom suprugu Mine Lazarević pratiće svaki korak van stana – Hello! magazin DEV\nDa bi otišao na posao sa nanogicom, osuđeni baletski igrač Goran Stanić moraće sa poverenikom da dogovori tačnu rutu kretanja i termine proba i predstava.\nStanić, koji je 1. avgusta pretukao suprugu, glumicu Minu Lazarević, za vreme izvršenja kazne kućnog pritvora moraće neprestano da nosi odašiljač na nozi, što znači da neće moći da ga skine ni tokom predstave.\nNjegova “robija” počinje instaliranjem “nanogice” ili narukvice na njegovo telo i prijemnika koji se postavlja na odgovarajućem mestu u stanu. Odašiljač na zglob ruke ili noge baletanu će pričvrstiti stručno lice i zatim mu objasniti način rada uređaja.\nElektronski nadzor – kojim se kontroliše da osuđenik ne pobegne iz kuće ili ošteti opremu – obavlja poverenik iz nadležne jedinice Uprave za izvršenje krivičnih sankcija. Čim se oprema aktivira, poverenik obaveštava sud i lokalnu policiju da je izvršenje kazne počelo.\nDa bi nastavio da se bavi baletom, Stanić će morati prvo da piše molbu svom poslodavcu – Narodnom pozorištu. Da bi mu poverenik to odobrio, potrebno je da dobije saglasnost poslodavca i potvrdu o radnom vremenu osuđenog – što u ovom slučaju znači termine proba i predstava.\nStanić i poverenik će zatim tačno da usaglase kad odlazi i stiže u pozorište, koliko mu treba do radnog mesta, kojom rutom ide, koliko se zadržava i koliko traje povratak.\nMina Lazarević, Tijana Dapčević i druge javne ličnosti sa decom na modnoj pisti\nMina Lazarević: Moja deca su odličan tim


Mrtva trka za britanski parlament - Sputnjik Srbija\n16:07 06 Mart 2021\nMrtva trka za britanski parlament\n15:56 05.05.2015 (osveženo 16:19 05.10.2015) Preuzmite kraći link\nU Velikoj Britaniji će u četvrtak biti održani najnepredvidljiviji parlamentarni izbori posle više decenija, a najnovije ankete nagoveštavaju „mrtvu trku“ između dveju najvećih partija — vladajućih konzervativaca sa premijerom Dejvidom Kameronom na čelu i opozicionih laburista Eda Milibanda.\nOd ishoda glasanja na opštim izborima za 56. parlament u petoj najvećoj ekonomiji sveta moglo bi da zavisi da li će Britanija napustiti Evropsku uniju i da li će Škotska ponovo pokrenuti pitanje nezavisnosti.\nTeško do većine\nManje od 48 sati koliko je ostalo do glasanja, Kameronova Konzervativna stranka izjednačena je sa svojim glavnim rivalom, Milibandovom Laburističkom strankom, a i jedni i drugi imaju 34 odsto podrške birača, za jedan odsto više svaki u odnosu na prethodnu anketu objavljenu 1. maja, pokazuje danas objavljeno istraživanje javnog mnjenja, prenosi Tanjug.\nManje partije sa leve i desne strane „nagrizaju“ podršku favoritima, ali nema izgleda da će ijedna od stranaka u izbornoj trci osvojiti većinu u parlamentu, navode svetske agencije.\nLiberalne demokrate, partneri u vladajućoj koaliciji, uživaju podršku 10 odsto Britanaca, što je rast od jedan odsto, a evroskeptična Stranka za nezavisnost Ujedinjenog kraljevstva (UKIP) ima naklonost 13 odsto birača, zabeleživši pad od dva odsto u odnosu na ranije istraživanje.\nDva vodeća takmaca, Kameron i Miliband, u predizbornoj ofanzivi igraju na različite karte — dok se Konzervativna partija usredsređuje na smanjenje poreza, glavni adut Laburističke partije je sprečavanje privatizacije Nacionalne zdravstvene službe.\nKameron obećava stabilnost i snažnu vladu ako ostane na vlasti, upozorivši birače da ih, ukoliko se opredele za Milibanda, očekuje haos i zastoj u ekonomskom oporavku uz ucene Škotske nacionalne partije.\nAP predviđa da će Kameron, ako ne osvoji drugi premijerski mandat, skoro sigurno izgubiti i status lidera torijevaca.\nNekoliko dana neizvesnosti\nBirališta se otvaraju u sedam sati ujutro, a zatvaraju u 22 sata, ali će neizvesnost u vezi sa ishodom verovatno potrajati danima.\nPočinje predizborna kampanja u Velikoj Britaniji\nIzbori u Britaniji bi mogli biti i svojevrsni referendum o štednji, pošto je ekonomija — uz pitanje da li ljudi smatraju da se kreću u dobrom pravcu — brzo postala glavni fokus predizborne kampanje.\nPredstojeći izbori bi mogli da utiču i na ostanak Britanije u EU i, u perspektivi, na sudbinu same zemlje, odnosno ostanak Škotske u Britaniji.\nKameron je obećao referendum o ostanku u EU, dok je Miliband protiv referenduma, a kako nije verovatno da će ijedna od dveju glavnih stranaka u izbornoj trci osvojiti apsolutnu većinu, rezultat će biti koaliciona vlada u koju bi mogla ponovo da uđe Liberalno-demokratska stranka, koja se dosad protivila referendumu, ali je poslednjih dana ublažila stav.\nVećina Britanaca za ostanak u EU\nkonzervativci, parlamentarni izbori, laburisti, Ed Miliband, Dejvid Kameron, Velika Britanija


Miloš Pavlović je profesionalac u svom poslu i osoba na koju rukovodstvo kompanije uvek može da se osloni. Ono što je mnogo važnije sa aspekta njegovih kolega je da je Miloš dobar čovek, timski orijentisan i uvek raspoložen da pomogne kako mlađim kolegama tako i svima ostalima. Mlade kolege koje su imale priliku da sarađuju sa njim navode da im je preneo pregršt znanja koje im je pomoglo da napreduju u karijeri, ali i da ih je uvek usmeravao korisnim savetima koji su im pomogli da budu bolji na privatnom i poslovnom planu.\nMiloš je timski duh u kompaniji prethodnih godina razvijao i okupljanjem kolega na treninzima i pripremama za tradicionalni fudbalski turnir koji Deloitte svake godine organizuje u Pragu, gde više stotina zaposlenih iz različitih krajeva sveta ima priliku da se takmiči u fudbalu, ali i da se upozna i razmeni iskustva u opuštenoj i prijateljskoj atmosferi.\nUprkos brojnim poslovnim obavezama Miloš stiže i da se bavi uzgojem jagoda na jednom imanju u okolini Beograda. Slobodno vreme najradije provodi sa svojom porodicom, ponosni je otac trogodišnje devojčice.


Beograd, 22. Septembar 2014. PR Objave: Saopštenje -\nMiloš Đurković, direktor Hewlett Packard Srbija, imenovan je za člana Upravnog odbora Piraeus banke AD Beograd. Đurković preko 19 godina uspešno posluje u IT industriji, od čega više od 10 godina u vodećim svetskim IT kompanijama. Bio je šef predstavništva kompanije Cisco Systems za tržište Srbije, Crne Gore, Makedonije i Albanije i generalni direktor IBM Srbija pre nego što je došao na vodeće mesto u Hewlett Packard-u.\nMiloš Đurković je diplomirao na Elektrotehničkom fakultetu Univerziteta u Beogradu. U periodu od 2011. do 2014. godine bio je predsednik Američke privredne komore u Srbiji. Aktivan je član Udruženja korporativnih direktora Srbije, kao i član Upravnog odbora veslačkog kluba "Crvena zvezda".\nupravni odbor, piraeus banka, piraeus, miloš Đurković, uo


Patronažna služba – podrška razvoju dece u ranom detinjstvu\nBeograd, 29. mart 2018 – Patronažna služba ima nezamenljivu ulogu u podršci razvoju dece u najranijem detinjstvu, posebno za one porodice koje su izložene brojnim rizicima, zaključeno je danas na okruglom stolu „Polivalentna patronažna služba u promociji razvoja u ranom detinjstvu, zdravlja porodice i zdravlja zajednice“.\nOkrugli sto, na kojem su predstavljeni „Analiza rada polivalentne patronaže u Srbiji“ i rezultati incijativa za unapređenje kvaliteta rada patronažne službe, organizovan je u saradnji Posebne radne grupe Ministarstva zdravlja za unapređenje rada polivalentne patronažne službe, Instituta za javno zdravlje Srbije „Dr Milan Jovanović Batut“, Gradskog zavoda za javno zdravlje Beograd i UNICEF-a u Srbiji.\nSlužba polivalentne patronaže pruža podršku ranom razvoju deteta kroz preventivne kućne posete trudnicama i porodicama sa decom, savetujući roditelje o stimulaciji razvoja, dojenju, bezbednom okruženju, razvoju privrženosti, i drugim aspektima značajnim za razvoj i zdravlje dece.\nSlužba prepoznaje rizike za razvoj i zdravlje deteta, rešava ih ili upućuje roditelje na druge službe u lokalnoj zajednici kada je to potrebno.\n„Patronažna služba ima jedinstvenu ulogu u očuvanju zdravlja dece i celokupne porodice. Ona je prvi i veoma važan prijatelj porodice na putu dečijeg razvoja, tu je da podrži imunizaciju, ali i da prepozna i pravovremeno reaguje u situacijama nasilja. Zato će Ministarstvo zdravlja sagledati sve potrebe ove službe i nastojati da unapređenom regulativom i drugim oblicima podrške omogući njen kontinuirani razvoj i kvalitet rada usmeren na potrebe porodice“, istakao je dr Meho Mahmutović, državni sekretar u Ministarstvu zdravlja.\nPatronažna služba u Srbiji predstavlja primer dobre prakse u regionu, ali i u svetu.\n„Patronažna služba ima izuzetno veliki značaj za porodice, i zato je jedan od programskih prioriteta UNICEF-a. Rad na unapređenju rada patronažnih sestara u Srbiji prepoznat je i u prvom UNICEF-ovom Globalnom izveštaju o ranom razvoju kao primer dobre prakse u svetu. UNICEF će i u narednim godinama, zahvaljujući finansijskoj podršci kompanije Nordeus, raditi sa Ministarstvom zdravlja na unapređenju kvaliteta patronažne službe kako bi bila dostupna svoj deci i porodicama, posebno onima koji su najugroženiji“, izjavila je Severin Leonardi, zamenica direktora UNICEF-a u Srbiji.\nUlaganje u razvoj patronažne službe će omogućiti da svaka porodica bude obuhvaćena i da se roditeljima i deci pruži sveobuhvatna podrška.\n„Cilj analize rada patronažne službe je da sagleda postojeće kapacitete polivalentne patronažne službe u Republici Srbiji, organizaciju, obim, sadržaj i kvalitet rada ove službe, kao i saradnju sa zdravstvenim ustanovama i drugim sektorima iz lokalne zajednice. Analiza je dobra osnova za dalje razmatranje potreba u radu patronaže u Srbiji, kao i za planiranje mera koje bi doprinele daljem unapređenju i modernizaciji službe“, izjavila je prim.dr Verica Jovanović, v.d. direktora Instituta za javno zdravlje Srbije „Dr Milan Jovanović Batut“.\nU okviru projekta za razvoj polivalentne patronažne službe, patronažne sestre iz 10 domova zdravlja širom Srbije prošle su obuku usmerenu na unapređenje znanja, veština i praksi u radu sa decom, roditeljima i starateljima. U toku je sprovođenje programa u 15 domova zdravlja u Beogradu.\n„U okviru projekta realizovanog u 10 domova zdravlja širom Srbije, patronažna služba postigla je dobre rezultate, posebno u unapređenju znanja i ponašanja roditelja. Projekat je bio usmeren na obučavanje patronažnih sestara u oblasti ranog razvoja. Sada treba ta dobra iskustva da prenesemo na celu Srbiju“, smatra prof. dr Dušanka Matijević, direktorka Gradskog zavoda za javno zdravlje Beograd.\nDiskusija na okruglom stolu se bavila i kadrovima, organizacijom i kvalitetom rada patronažne službe, a svi zaključci ući će u predlog novog Vodiča za rad polivalentne patronažne službe koji se očekuje do kraja 2018. godine.\nU radu okruglog stola su učestvovali predstavnici patronažnih službi domova zdravlja, komore medicinskih sestara i zdravstvenih tehničara Srbije, strukovnih udruženja, Ministarstva zdravlja, RFZO, Agencije za akreditaciju zdravstvenih ustanova, kao i drugih ustanova i organizacija. Na skupu su razmotreni najvažniji izazovi i dostignuća u radu polivalentne patronažne službe i date preporuke za dalje unapređenje rada.


Osmani traži pomoć za priznanja od Finske, Irske i Gvajane - Politički.rs\nKosovska predsednica danima unazad se sastaje sa međunarodnim zvaničnima i od svih njih traži istu stvar – „pomozite u lobiranju kako bi Kosovo osiguralo nova priznanja i učlanjenja u međunarodne organizacije“. Nakon Nemačke i Kostarike, iste zahteve je uputila i Finskoj, Irskoj i Gvajani .\nKosovska predsednica boravi u SAD-u, gde se održava 76. sednica Generalne skupštine Ujedinjenih nacija, piše portal KoSSev.\nOna se juče sastala sa predsednikom Kostarike, Karlosom Alvaradom Kuesadom (Carlos Alvarado Quesada). Zahvalila mu se na priznanju kosovske nezavisnosti, ali i zatražila od njegove zemlje da pomogne Kosovu u lobiranju za nova priznanja, a što je, kako navode iz kosovskog predsedništva, predsednik Kostarike pristao da učini.\nU toku jučerašnjeg dana, Osmani se sastala i sa predsednikom Gvajane Mohamedom Irfaanom Alijom.\nI na ovom sastanku je Osmani zatražila podršku za lobiranje kod država u Centralnoj i Južnoj Americi, a s ciljem priznanja Kosova.\nPredsednik Ali je, dodaju iz kosovskog predsedništva, kazao da podržava Kosovo i izrazio je spremnost institucija Gvajane da intenziviraju odnose sa Kosovom i ponovo je istakao podršku procesu učlanjenja u međunarodne organizacije.\nNa sastanku sa predsednikom Finske, Saulijem Niinistom, Osmani je kazala da je brza integracija Kosova i ostalih u regionu u EU i NATO preduslov očuvanju stabilnosti u regionu u kojem, kako je naznačila, „sve više prete postupci srpskog režima, koji je nastavak mentaliteta devedesetih“.\nSvom kolegi iz Finske kazala je da njegova zemlja u potpunosti poznaje „konstantnu pretnju slobodi suverenih država, jer se dugo vremena suočavala sa ruskom pretnjom koja je slična srpskoj, a sa kojom se suočava region Balkana“.\nPredsedniku Finske se ujedno požalila i na to da se Srbija „nikada nije izvinila za izvršene zločine“ i da, kako je rekla, „i dalje drži kao taoce blizu 2.000 prisilno nestalih ljudi tokom nedavnog rata na Kosovu“.\nOsmani se juče ujedno sastala i sa ministrom spoljnih poslova Irske, Simonom Kovenejem (Simon Coveney), kojem se zahvalila na podršci, ali i kazala da se nada da će njegova zemlja biti „glas podrške“ Kosovu u međunarodnim insititucijama u kojima još nije prisutno i pomoći mu u njegovoj evroatlantskoj perspektivi.\nI Irskom zvaničniku kazala je da „Srbija ulaže napore da destabilizuje region“, kao i da bi EU trebalo da izvrši pritisak na zvanični Beograd, da od toga odustane.\nSvim zvaničnicima sa kojima se susrela, Osmani je prenela istu poruku – dijalog Beograda i Prištine ima smisla, jedino ukoliko na kraju dovede do uzajamnog priznanja „u sklopu trenutnih granica i prema aktuelnom ustavnom poretku“.\nPodsetimo, 4. septembra prestao je da važi jednogodišnji moratorijum kojim se Priština obavezala da neće tražiti učlanjenja u međunarodne organizacije. Prestankom važenja moratorijuma koji je dogovoren u sklopu Vašingtonskog sporazuma u Beloj Kući, 4. septembra prošle godine, takođe se gasi i obaveza Beograda – da ne lobira protiv priznanja Kosova ili učlanjenja u međunarodne organizacije.\nSa početkom septembra meseca, ujedno je u Beogradu i Prištini sve češće počelo da se govori o lobiranju. Iz Prištine su najavljivali nova priznanja, a iz Beograda da prva kandidatura Prištine otvara prostor za povlačenja priznanja.\nNedavno je i kosovski premijer počeo sa najavama apliciranja za nova međunarodna priznanja. Kazao je da će do toga doći nakon što kosovsko ministarstvo spoljnih poslova završi sa izradom analize.\nTagged: KOSOVO, PRIZNANJE KOSOVA, VJOSA OSMANI


Tri medalje Smederevaca na juniorskom Prvenstvu Srbije | podunavlje.info\nSMEDEREVO, 17. februar 2019 – Na dvodnevnom Prvenstvu Srbije za juniore i juniorke standardnim vazdušnim oružjem u Smederevu, domaći strelci „upucali“ su tri medalje. Danas je Veljko Ilić (224,2) osvojio bronzanu medalju vazdušnom puškom, a prvog dana takmičenja bronze su osvojila oba domaća miksa, pištoljem Dušan Bojić/Katarina Milovanović (372,4) i puškom Veljko Ilić/Natalija Tasić (426,1).\nNajuspešnije učesnice Prvenstva Srbije bile su Milica Ristić i Katarina Maricki. Prvenstvo je danas završeno u Smederevu pojedinačnim takmičenjima, a Ristićeva i Maricki šampionat završavaju sa „duplim krunama“.\nMilica Ristić („Čika Mata“) je juče osvojila zlato kao članica pobedničkog miksa vazdušnom puškom, dok je danas bila najuspešnija u pojedinačnoj ženskoj konkurenciji ovim oružjem. Katarina Maricki (Novi Sad 1790) je isti uspeh postigla gađajući pištoljem.\nNa vatrenu liniju danas je izašlo više od 140 strelaca, a zlatne medalje osvajali su strelci sedam klubova.\nKatarina Maricki je u finalu pištoljem iza sebe ostavila Milicu Obradović (Kolubara) i pobednicu Kupa Jovanu Todorović (Novi Beograd – Ušće). U ekipnom nadmetanju juniorki pištoljem najpreciznije su bile devojke Crvene zvezde.\nU muškoj konkurenciji zlatne medalje osvojili su Đorđe Savić (puška) i Vukašin Lazić (pištolj), koji su pre nedelju dana bili najbolji i na finalu Kupu Srbije.\nĐorđe Savić (Oko sokolovo) je do prvog mesta vazdušnom puškom ovaj put došao ostavivši iza sebe Aleksu Mitrovića (Novi Beograd – Ušće) i Veljka Ilića (Smederevo) . Najuspešnija ekipa bio je sastav Novog Beograda – Ušće.\nStreljački savez Srbije je tokom juniorskog prvenstva organizovao podelu municije klubovima u sklopu Programa pomoći udruženim članicama. Savez je klubovima obezbedio 900.000 dijabola proizvođača „H end N“, sponzora Streljačkog saveza Srbije. Municiju dobijaju 42 kluba, a osnovni kriterijum bio je broj učešća na Prvenstvima Srbije u 2018. godini u pionirskoj i kadetskoj konkurenciji. Savez je klubovima podelio i 20 kompleta opreme, dobijene od sponzora „Sauer“ (jakna, pantalone, rukavica, cipele, remnik, i šilt). Oprema je namenjena mladim strelcima u okviru razvojnog programa..


VIGEMARK: BIH NESUMNJIVO PRIPADA ZAJEDNIČKOJ BUDUĆNOSTI EU\nŠef Delegacije EU u BiH Lars-Gunar Vigemark podsjetio je u današnjem osvrtu da Evropska unija 25. marta obilježava 60. godišnjicu od potpisivanja Rimskih ugovora koji su predstavljali prvi korak ka ujedinjenoj Evropi, te dodao da je budućnost BiH nesumnjivo u EU.\n“Nastavićemo da sarađujemo sa vlastima, civilnim društvom, medijima i građanima BiH na ostvarenju težnji da se pridruži EU porodici”, rekao je Vigemark povodom 25. marta, kada EU obilježava 60 godina od potpisivanja Rimskog ugovora koji predstavlja prvi korak ka ujedinjenoj Evropi.Podsjećajući da je BiH najnovija evropska zemlja koja je predala zatjev za članstvo u Uniji, Vigemark je naglasio da je to dokaz snažne potrebe za ujedinjenim evropskim kontinentom.\nPrema njegovim riječima, EU je duboko uvjerena da će promjena koja je potrebna da bi BiH postala njena članica istinski poboljšati živote građana ove zemlje.Šef Delegacije EU konstatovao je da svijet prolazi kroz period velike neizvjesnosti i da se globalna ravnoteža moći pomjera, a međunarodni poredak zasnovan na pravilima prečesto dovodi u pitanje. “EU će sve više biti vitalna snaga u očuvanju i jačanju globalnog poretka”, istakao je Vigemark navodeći da je EU druga svjetska ekonomija te da u razvojnu saradnju i humanitarnu pomoć ulaže više od ostatka svijeta zajedno.\nPrema Vigemarkovim riječima, EU je sve aktivnija kao globalni pružalac bezbjednosti. “EU jeste i nastaviće da bude snažna, kooperativna i pouzdana sila. Naši partneri znaju za šta se zalažemo”, zaključio je Vigemark u autorskom tekstu objavljenom na sajtu Delegacije EU u BiH.


Brendovi - Vesti - Odeća - AMC - katalog, jeftina kupovina, prodaja\nSajt brenda: www.amcafrodita.rs\nModni brend Afrodite Mode Collection sinonim je za prefinjenost, eleganciju, otmenost, vrhunski kvalitet i fantastičan izbor, uz izuzetno atraktivne cene. Prepoznatljiv stil pretočen je u tri modne linije koje nose nazive "Modern Woman", "Business Look" i "Lady Plus" kao linija koja je namenjena damama punijeg stasa.\nSve modele kreira dizajn centar kompanije AMC sa kreatorima: g-đicom Valentinom Obradović i g-dinom Bojanom Božićem, dobitnicima mnogobrojnih nagrada sa raznih modnih manifestacija. Verifikaciju uspešnosti poslovanja dokazuje i kroz mnoge druge nagrade (razna priznanja i nagrade vlasnicima kompanije)\nModna kuća AMC se opredelila za izbirljivog kupca i neguje svoj prepoznatljiv i jednostavan stil. Artikli iz proizvodnog programa AMC-a izrađuju se isključivo od uvoznih, posebno biranih materijala najpoznatijih proizvođača iz Evropske Unije.\nProizvodi kompanije AMC plasiraju se kroz razgranatu mrežu od 12 sopstvenih maloprodajnih objekata, kao i kroz objekte mnogobrojnih veleprodajnih kupaca kao i franšizing partnera koji posluju širom teritorije ex YU. AMC je jedno od retkih srpskih preduzeća koje je verovalo u prednosti franšizing koncepta i uvelo ga još 2000. godine u sopstveni strateški koncept poslovanja. Sve faze u procesu proizvodnje , distribucije i promocije kompanije standardizovani su do te mere da je danas AMC u stanju da podrži svakog franšizing partnera i konfiguriše prodajni objekat u roku od samo 7 dana.\nAMC aktivno izvozi svoje proizvode na tržište CEFTE (Crna Gora, Republika Srpska, Federacija BiH, Hrvatska), kao i u EU (Slovenija), sa tim što pretenduje da širi izvoz i na ostala tržišta: Rusija i SAD.


Dragan Šormaz: Srbija je značajan partner NATO, naši predstavnici u Alijansi su vrlo aktivni - Centar za evroatlantske studije - CEAS\nU razgovoru sa delegacijom Odbora za ekonomiju i bezbednost i Pododbora za tranziciju i razvoj PS NATO, Šormaz je naveo da Srbija radi na ispunjavanju svojih obaveza za članstvo u Evropskoj uniji.\nŠef delegacije PS NATO Meno Knip istakao je da su mir i stabilnost na Zapadnom Balkanu interes država tog regiona, ali da je to u interesu i za celo evroatlantsko područje.\nKako je saopštila Skupština Srbije, Delegacija Odbora za ekonomiju i bezbednost i Pododbora za tranziciju i razvoj Parlamentarne skupštine NATO, imala je u parlamentu zajednički susret sa Šormazom i članovima Odbora za finansije, republički budžet i kontrolu trošenja javnih sredstava, Odbora za privredu, regionalni razvoj, trgovinu, turizam i energetiku i Odbora za odbranu i unutrašnje poslove.\nTokom sastanka, predstavnice tri skupštinska odbora upoznale su sagovornike sa delokrugom rada i nadležnostima svojih odbora, njihovom izbornom, zakonodavnom i kontrolnom ulogom.\nPredsednica Odbora za finansije, republički budžet i kontrolu trošenja javnih sredstava dr Aleksandra Tomić predstavila je rezultate ekonomskih reformi i fiskalne konsolidacije u Srbiji i istakla da su uloženi napori dali pozitivne rezultate.\nNa pozitivan trend privrednog razvoja i rast bruto društvenog proizvoda ukazala je predsednica Odbora za privredu, regionalni razvoj, trgovinu, turizam i energetiku Snežana Petrović i dodala da se tokom godine očekuje i dalji napredak u privrednoj aktivnosti.\nČlanica Odbora za odbranu i unutrašnje poslove Jasmina Obradović upoznala je sagovornike sa aktivnostima Odbora u nadzoru sektora odbrane i naglasila da resorni ministri tromesečno informišu članove Odbora o svom radu.\nČlanovi delegacije PS NATO, koje predvodi predsednik Pododbora za tranziciju i razvoj Meno Knip interesovali su se za sprovođenje nadzorne funkcije odbora, posebno za nadzor nad kontrolom trošenja javnih sredstava, kao i za saradnju sa nezavisnim državnim organima.\nKako je saopšteno, razmenjena su i iskustva u radu odbora parlamenata država regiona, a naglašena je važnost regionalne saradnje u oblasti ekonomije, privrede i odbrane.


Dan Evrope - Far\nSvake godine hiljade ljudi učestvuju u debatama, posećuju koncerte i druge događaje, posvećene Danu Evrope, koje imaju za cilj da bolje upoznaju vrednosti Evropske unije.\nDan Evrope, koji se slavi svake godine 9. maja, posvećen je miru i ujedinjenju Evrope. To je dan kada se obeležava godišnjica istorijske Šumanove deklaracije. U svom govoru 1950. godine u Parizu, tadašnji francuski ministar spoljnih poslova Rober Šuman objavljuje svoju ideju za novim oblikom političke saradnje u Evropi, koja će rat među evropskim narodima učiniti nezamislivim. Njegova ideja je da se stvori evropska institucija, koja će ujediniti i upravljati proizvodnju uglja i čelika. Samo godinu dana kasnije potpisan je sporazum o stvaranju slične institucije. Šumanov predlog se smatra začetkom onoga što danas nazivamo Evropskom unijom.\nDa bi obeležile Dan Evrope, maja meseca institucije EU u Briselu i Strazburu otvaraju svoja vrata javnosti. Lokalne službe Evropske unije u Evropi i celom svetu organizuju brojne aktivnosti i događaje za sve uzraste.\nIzvor i foto: еuropa.eu\n9. MAJ – DAN EVROPE MUP: Svetska nedelja bezbednosti saobraćaja i Blic maraton Sedamnaest zamenika ambasadora u poseti Pirotu Od 10. do 19. septembra realizacija projekta “Shvati, Pomogni, Podeli” nevladine organizacije “Fokus Caribrod” iz Dimitrovgrada\n9. majDan EvropeEvropska Unija


Vesti online / Vesti / Srbija / Šta se to gradi u kineskoj ambasadi?\nU zgradi bivše kineske ambasade u Beogradu, koja je srušena u NATO bombardovanju Srbije 1999. godine, posle 11 godina postalo je veoma radno. Bageri su od ranog jutra počeli da rašćišćavaju ruševine, a celu akciju fotoaparatom je zabeležio naš čitalac.\nPočelo raščišćavanje u bivšoj kineskoj ambasadi koja je srušena u NATO bombardovanju 1999. godine\nBombardovana zgrada kineske ambasade je do sada bila napuštena i zarasla u korov. Elem, po međudržavnom ugovoru potpisanom posle bombardovanja, Srbija ne može da proda objekat ni da zemljište da u zakup pre nego što se konsultuje sa Kinom.\nNova ambasada Kine gradi se u Užičkoj ulici broj 25 u Beogradu.\nUbijen zbog pogrešnog lociranja\nBivši službenik CIA Vilijam Benet, koji je 2000. otpušten zbog "greške u određivanju mesta kineske ambasade u Beogradu", ubijen je 22. marta 2009. u blizini svoje kuće u Virdžiniji. U napadu su njegovoj supruzi Sintiji nanete teške povrede, a istraga je tvrdila da ovaj napad nije povezan sa Benetovim ranijim poslovima.\nStara zgrada ambasade Kine u ulici Trešnjin cvet na Novom Beogradu je 7. maja 1999. godine pogođena sa tri NATO projektila. Tada su poginula trojica kineskih novinara, dok je vojni ataše ambasade zadobio teške povrede, kao i još dvadeset osoba.\nU jutro 8. maja, održano je vanredno zasedanje Saveta bezbednosti Ujedinjenih nacija na zahtev Kine. Predstavnik Kine je pročitao saopštenje kineske vlade u kojem se ističe da napad predstavlja kršenje suvereniteta Kine, kao i osnovnih načela međunarodnih odnosa.\nTakođe, Kina je oštro osudila ovaj varvarski čin, i oštro protestovala, zahtevajući da NATO, predvođen SAD-om preuzme odgovornost, i zadržala pravo da preuzme dalje mere. Dalje se u ovom saopštenju napad na ambasadu naziva ratnim zločinom.\nPredstavnik SAD u Savetu bezbednosti UN je rekao da činjenice još nisu potvrđene, ali da NATO istražuje to pitanje. Takođe je rekao da NATO nije gađao civile niti ambasade, i da mu je najdublje žao ako je NATO odgovoran za incident, ali da je samo jedan čovek odgovoran za krizu, a to je Slobodan Milošević.\nPredstavnik Holandije nije mogao da prihvati poređenje slučajnih žrtava u kineskoj ambasadi sa sistematskim ubijanjem, silovanjima i paljenjem kuća za koje je, kako je tvrdio, Beograd odgovoran. Predstavnik Kube je rekao da se nada da neće biti potrebno da prođe 20 godina da se shvati da je ovaj rat bio greška.\nU danima nakon napada na ambasadu, u mnogim gradovima sveta, kao što su Kopenhagen, Bangkok, Singapur, Tokio, Tel Aviv, Islamabad, i drugi, su održavani protesti ispred američkih ambasada ili konzularnih predstavništava.\nZvaničnici iz američke administracije, vojni i obaveštajni vrh, tvrdili su da je kineska ambasada bombardovana greškom umesto zgrade SDPR-a (Savezne direkcije za promet robe posebne namene).\nPosle velikog diplomatskog skandala, Kongres SAD je 15. decembra 2000. odobrio Kini kompenzaciju od 28 miliona dolara na ime odštete za štetu pretrpljenu bombardovanjem ambasade u Beogradu, a žrtvama i njihovim porodicama je isplaćeno 4,5 miliona dolara.\nTEMA DANA "Kineska osveta" - Zubi zmaja (2): Likvidacija agenta CIA\nPetak 05.11.2010. 11:40\nsve amerikance pod konac


Francuski premijer u ponedeljak s poslanicima o Siriji\nPremijer Francuske Žan-Mark Ero najavio je u nedelju da će se naredni dan sastati sa šefovima odbora Parlamenta Francuske za odbranu i bezbednost, i s liderima poslaničkih grupa, da razmotrili pitanje učešća francuske vojske u intervenciji u Siriji.\nOdluka američkog predsednika Baraka Obame da zatraži odobrenje Kongresa za vojni napad na Siriju pokrenuo je zahteve da učesće Francuske u toj intervenciji takođe bude odobreno u francuskom parlamentu.\nFrancuski parlament treba da to pitanje razmotri u sredu, ali za sada nije predviđeno glasanje o učešću u vojnoj operaciji.\nPo Ustavu Francuske, takva potvrda Parlamenta nije potrebna ako vojna intervencija francuske vojske ne traje duže od četiri meseca.\nPredsednik Francuske Fransoa Oland podržao je vojnu intervenciju protiv sirijskog režima kao odgovor na navodnu upotrebe hemijskog oružja u napadu vojske na predgrađe Damaska 21. avgusta u kojem je poginulo bar nekoliko stotina ljudi.


Definitivno će biti filma 'Peaky Blinders', evo i kada\nIzvor: B92, 22.Apr.2021, 17:34\nTvorac Peaky Blinders-a Stiven Najt potvrdio je da će se hit BBC-jeva kriminalna drama zaključiti filmom nakon završne sezone TV serije. Nedavno je Najt rekao kako će nadolazeća šesta serija biti poslednja, ali je kazao kako će se "priča nastaviti u drugom obliku". Sada je za Deadline potvrdio: "Moj plan od početka je bio da Blinders-e završim filmom. To će se dogoditi", dodao je. Objasnio je da je "kovid promenio naše planove", ali nije obrazložio na koji način.\nPoslednja sezona ove BBC TV serije nastavila je sa snimanjem nakon što su je pogodila produkcijska kašnjenja povezana s Kovidom. Nedavno je Najt najavio da će se serija "vratiti s praskom" i upozorio obožavatelje da će se mafijaši u šestoj sezoni...\nRadio Televizija Vojvodine: Potvrđen izlazak filma "Peaky Blinders"


AP: Strahovi o sukobima na Balkanu nisu neosnovani\nsreda, 10 oktobar 2018 11:21\nStrahovi pojedinih evropskih zvaničnika da bi Balkan mogao da ponovo uroni u sukobe, ukoliko ga ubrzo ne prihvate članice EU, nisu neosnovani, ocjenjuje američka agencija AP, koja tvrdi da ruski uticaj raste na Balkanu, u baltičkim zemljama i u Centralnoj Evropi.\nAgencija ocjenjuje da su napetosti između Beograda i Prištine u porastu, uprkos naporima EU da postigne trajno rješenje između "dva nekadašnja ratna neprijatelja".\nPodsjeća i da je Beograd prije dvije nedjelje podigao borbenu gotovost vojske zbog prisustva kosovske specijalne policije na sjeveru Kosova, naseljenom Srbima.\nAgencija, naime, ukazuje da je EU zbog sopstvenih problema, godinama zanemarivala balkanske zemlje, te da se pojedini zvaničnici EU sada plaše da bi Balkan mogao da ponovo uroni u sukobe, osim ukoliko ga uskoro ne prihvate članice bloka.\nPrenosi i da je predsjednik Evropske komisije Žan Klod Junker upozorio na rizik od izbijanja rata na Balkanu ako EU dopusti da se ugase nade u pristupanje Uniji.\nU tekstu, u kojem piše o ruskom uticaju na Balkanu i u drugim zemljama, AP ističe da je Rusija negirala da se miješala u politiku balkanskih ili baltičkih država, ali tvrdi da je ruska strategija meke moći našla plodno tlo među Srbima, zbog bombardovanja NATO 1999. godine.\nAP, takođe, tvrdi i da su dva ruska vojna obavještajna operativca radila iz Srbije 2016. godine, kada su pokušali da organizuju puč u Crnoj Gori kako bi je zaustavili da se pridruži NATO.\nOcenjuje i da je pobjeda Milorada Dodika za srpskog člana Predsjedništva BiH dodatno ojačala uporište Moskve na Zapadnom Balkanu "jer on sada može da blokira svaku stratešku odluku, ukoliko to Putin kaže".\nNavodi i da je nedjelju dana prije izbora u BiH, tadašnji lider Republike Srpske Milorad Dodik otputovao u Moskvu kako bi prisustvovao trci Formule jedan ne zato što je, kako tvrdi, veliki fan, već zbog još jednog susreta sa ruskim predsjednikom Vladimirom Putinom.\nAgencija ocjenjuje da je snimak iz Sočija, na kojem se vidi kako Putin želi Dodiku "veliki uspjeh" na izborima u BiH, dok mu Dodik poklanja značku sa zastavom RS, "očigledan prikaz uticaja Rusije u jednom od najosjetljivijih regiona u Evropi, krhkom Balkanu, gde je Zapad nastojao da ohrabri pomirenje i reforme, nakon brutalnog rata na etničkoj osnovi 1990-ih".\nAP tvrdi i da je "kratka prilika za fotografisanje sa Putinom" pomogla Dodiku da pobijedi na izborima što je, ocenjuje, "produbilo podele na etničkoj osnovi, koje su unazađivale Bosnu od razornog rata od 1992. do 1995".\nPodsjećajući da Dodik otvoreno zagovara odvajanje RS od BiH i da je pod sankcijama SAD zbog svoje politike, američka agencija ocjenjuje da je Dodik dokazao da je "ključni saveznik u nastojanjima Moskve da potkopa politiku Zapada integracije Balkana".\nRusija se oštro protivi da se još neka balkanska država pridruži NATO, ističe AP navodeći da su zapadni zvaničnici izrazili bojazan da je Rusija koristila svoje istorijske slovenske i pravoslavne hrišćanske odnose u regionu kako bi podrila zapadnu politiku integracija.\nAP navodi i da je Evropski savjet za spoljne poslove naveo u izvještaju da strateški cilj Rusije nije da potvrdi autoritet nad Balkanom, već da "upregne i uveća postojeće napetosti".\n"U ruskim očima, pristup EU prema Zapadnom Balkanu nije ni ozbiljan ni sistematičan, i tako daje prilike Moskvi da razvije uticaj", piše agencija da se navodi u izvještaju.\nAgencija, ipak, napominje da, iako je ruski uticaj najočigledniji na Balkanu, porast populizma u Centralnoj Evropi išao je na ruku Moskvi, obezbedivši joj političke partije i političare koji saosjećaju s njom širom kontinenta, uključujući članice EU kao što su Mađarska, Austrija i Češka.\nAgencija konstatuje da su proruske snage dobro prošle i u Letoniji, gdje je opoziciona partija, koju podržava ruska manjina, osvojila najviše glasova na parlamentarnim izborima održanim u nedelju.\nAP međutim, napominje da se očekuje da će ta partija imati poteškoća u pokušaju da formira koalicionu vladu.\nMore in this category: « Ćulum: Nećemo dozvoliti kretanje migranata na teritoriji Srpske bez nadzora U Brodu poginuo radnik Ljubo Patković »


Dobri osnovi za saradnju Vojvodine i Velsa | Autonomija\nDobri osnovi za saradnju Vojvodine i Velsa\nDomaćini su vojvođansku delegaciju upoznali sa procesom prenošenja nadležnosti sa viših na niže nivoe vlasti, kao i sa funksionisanjem velške samouprave.\nPostoji dobra osnova za izgradnju saradnje između Vojvodine i Velsa, s obzirom na činjenicu da imamo mnogo toga zajedničkog, poput višenacionalnosti i višekulturalnosti., izjavio je danas predsednik Skupštine Vojvodine Šandor Egereši.\nEgereši i potpredsednica Skupštine Velsa Rozmeri Bater u Kardifu složili su se da postoji obostrana zainteresovanost za uspostavljanje saradnje u oblasti privrede, saopštio je Pokrajinski sekretarijat za informacije.\nEgereši je pozvao mlade iz Velsa da ove godine učestvuju u tradicionalnom Kampu tolerancije mladih podunavskih regija i gradova u bačkoj Topoli, kao gostujuća regija, kao i da posete Novi Sad prilikom održavanja muzičkog festivala Egzit (Exit).\nPored Egerešija, u delegaciji Skupštine Vojvodine su i potpredsednici Maja Sedlarević i Martin Zloh, kao i pokrajinski poslanik Dane Pribić\nDvodnevnu studijsku posetu Velsu, prilikom koje će delegacija pokrajinskog parlamenta posetiti tamošnju vladu i parlament, organizuje ambasada Velike Britanije u Beogradu.


Pogledajte nestvarnu odbranu Šterbika kojom je ubio u pojam Šveđane: Podigao je nogu iznad glave, svi u hali su se čudili (VIDEO) – Cafe.ba\nStao je na gol u drugom poluvremenu i izdominirao\nLegendarni golman španske reprezentacije Arpad Šterbik sasvim neočekivano postao je junak Crvene furije u finalu Evropskog prvenstva u rukometu i doneo joj prvo zlato u istoriji sa šampionata Starog kontinenta.\nStao je na gol u drugom poluvremenu, u trenutku kada su Šveđani bili bolji i imali prednost, a onda je napravio čuda na golu i sprečio Skandinavce čitavih 15 minuta da se raduju, pošto su u tom periodu drugog dela igre postigli samo jedan gol, što je bilo i ključno za stvaranje odlučujuće razlike.\nPosebno spektakularna odbrana bila je pri rezultatu 21:16 za Španiju, kada su Šveđani izveli sjajnu akciju i mogli da smanje prednost na 4 gola razlike. Ali tada je Šterbik izveo neverovatnu akrobaciju, podigao je nogu iznad glave i sprečio Ekberga i Švedsku da verovatno uhvate zadnji voz za priključak.\nOvo je potpuno demoralisalo Šveđane, koji su do kraja faktički samo otaljali posao i čekali da se završi meč.\nRukometaši Španije prvi put prvaci Evrope


Razveden sam već X god. Sud je dete dodelio meni dečak ima X godina takođe je sud dodelio alimenaciju Хdin. Bivša supruga nigde ne radi niti traži posao. Zanima me ako bi podneo tužbu za povećanje alimentacije da li bi imala efekta i kolika je minimalna alimentacija?\nČlanom 160. Porodičnog zakona Republike Srbije (“Sl. glasnik RS”, br. 18/2005 i 72/2001 – dr. zakon) određeni su kriterijumi za određivanje izdržavanja. Naime, izdržavanje se određuje prema potrebama poverioca i mogućnostima dužnika izdržavanja pri čemu se vodi računa o minimalnoj sumi izdržavanja. Minimalna suma izdržavanja predstavlja sumu koju kao naknadu za hranjenike odnosno za lica na porodičnom smeštaju periodično utvrđuje ministarstvo nadležno za porodičnu zaštitu, u skladu sa zakonom.Potrebe poverioca izdržavanja zavise od njegovih godina, zdravlja, obrazovanja, imovine, prihoda te drugih okolnosti od značaja za određivanje izdržavanja. Mogućnosti dužnika izdržavanja zavise od njegovih prihoda, mogućnosti za zaposlenje i sticanje zarade, njegove imovine, njegovih ličnih potreba, obaveze da izdržava druga lica te drugih okolnosti od značaja za određivanje izdržavanja. Pri određivanju visine izdržavanja sud vodi računa o tome da ne ugrozi egzistenciju davaoca izdržavanja.\nVi možete da podnesete tužbu kojom zahtevate povećanje alimentacije, a sud će na osnovu činjenica i dokaza koji su izneti u postupku oceniti da li je to moguće. Odnosno, oceniće da li je Vaša bivša supruga u mogućnosti da izdvaja veću sumu na ime izdržavanja s obzirom na činjenicu da je nezaposlena i da verovatno nema redovna mesečna primanja.


Novine broj 1053 - Vesti Srbija i Crna Gora - Serbia and Montenegro News - Novine Toronto\nV.O.A. - OBRAD KESIĆ\nBez saglasnosti Srbije nema stabilnosti za Kosovo\nVašingtonski analitičar Obrad Kesić izjavio je da je krajnje vreme da međunarodna zajednica počne iskreno da pregovara sa Srbijom, jer jedino rešenje za stabilnost Kosova jeste ono koje prihvati i Beograd.\nU razgovoru za "Glas Amerike" (VOA), on je rekao da uvek postoji opcija međunarodnog nametanja rešenja za Kosovo, ako strane ne uspeju da se dogovore, ali je upozorio da bi nametnuto rešenje izazvalo nestabilnost ne samo u Srbiji već i u celom regionu.\n"Ako je interes da se izazove nestabilnost, onda je to pravi put. Mislim da je ipak krajnje vreme da međunarodna zajednica počne da iskreno pregovara sa Srbijom, jer jedino rešenje koje može da bude stabilno jeste ono koje prihvati i Beograd", ocenio je Kesić.\nPrema njegovim rečima, optužbe za nesaradnju Srbije s Haškim tribunalom koriste se u širem kontekstu, pa i kada se radi o pregovorima o Kosovu, a takvu situaciju naročito koriste krugovi međunarodne zajednice koji su se odlučili za nezavisnost Kosova.\n"Naravno, oni u međunarodnoj zajednici koji su se opredelili za nezavisnost Kosova, koriste sada argumentaciju da Srbija nije potpuno demokratska zemlja jer ne sarađuje s Hagom. Na taj način se gradi argumentacija da bi nezavisnost Kosova, i naravno Crne Gore, bili najbolje rešenje", zaključio je Kesić.\nIzaslanik UN za pregovore o Kosovu Marti Ahtisari\nAko ne bude rešenja do 2007, moramo živeti s tim\nIzaslanik UN za pregovore o Kosovu Marti Ahtisari izjavio je u sredu u Briselu da bi status pokrajine trebalo da bude utvrđen u sada postojećoj "sivoj zoni" između dve krajnosti, odnosno između "dogovorenog" i "nametnutog" rešenja.\nAhtisari je posle razgovora sa Savetom NATO i generalnim sekretarom Japom de Hop Sheferom istakao da, ako rešenje za status Kosova ne bude moglo da se nađe do 31. decembra 2006, "onda moramo da se pomirimo da živimo s tim".\nFinski diplomata je najavio da će u junu biti okončani bečki i svi drugi razgovori o decentralizaciji i stvaranju bezbednih uslova za manjine, posebno Srbe, a onda će on podneti izveštaj Savetu bezbednosti UN.\n"Posle toga se nadamo da ćemo moći krenuti u pregovore o samom statusu", rekao je on.\nAhtisari je najavio da će iz Brisela otputovati u Strazbur da bi razgovarao s ministrima u Savetu Evrope. Potom će 2. juna posetiti Moskvu, 3. juna Peking i kasnije i Skandinaviju.\nNa pitanje da li vidi neku vezu između referenduma u Crnoj Gori i rešavanja kosovskog pitanja, Ahtisari je uzvratio da su to "odvojene stvari" i da ne veruje da referendum može imati uticaj na proces utvrđivanja statusa.\nJap de Hop Shefer je posle razgovora s Ahtisarijem rekao da je "još mnogo toga ostalo da se učini u sprovođenju standarda i decentralizaciji na Kosovu".\nGeneralni sekretar NATO je ponovio da kosovski Srbi treba da uđu u institucije Kosova, kao i da je u telefonskom razgovoru s predsednikom Srbije Borisom Tadićem tražio da ih Beograd u tome ohrabri. Snage NATO će, kako je najavio, posle odluke o statusu ostati na Kosovu radi zaštite manjina, pre svega Srba, kao i verskih objekata.\nMediji manje-više korektno izveštavali\nCrnogorski mediji u referendumskoj kampanji "manje-više" su korektno izveštavali i pokazali su značajan napredak u odnosu na prethodne predizborne periode, rezultat je praćenja izveštavanja medija Asocijacije mladih novinara (AMN).\nAMN je pratila medije od 1. do 15. maja, radi sagledavanja praćenja kampanje u elektronskim i štampanim medijima.\nIzvršni direktor ANM-a Boris Darmanović je kazao da nisu primetili bilo kakav oblik restriktivnog izveštavanja, kao i da su akteri obe političke opcije dobili mogućnost da stavove prezentuju u medijima.\n"AMN nije primetila, niti su nam dostavljeni primeri bilo kakvih oblika manipulacije, iznošenja netačnih navoda i činjenica. Takođe, nisu uočene značajnije greške u radu novinara koje bi favorizovale bilo koju od političkih opcija", naveo je Darmanović.\nU elektronskim medijima, u delu u kojem se prenose stavovi kojima se subjekti direktno opredeljuju za ili protiv nezavisnosti, većina medija nastavila je da prenosi znatno više stavova za samostalnu Crnu Goru.\nDarmanović je kazao da je uređivačka opredeljenost za neku od opcija znatno izraženija kod dela štampanih medija, nego što je to slučaj kod glavnih informativnih emisija televizijskih stanica.\n"To, međutim, ne izlazi iz okvira fer i korektnog izveštavanja. Prednost suverenističkog bloka koja je vidljiva, rezultat je aktivnosti vlasti koja kroz svoje istupe promoviše nezavisnost Crne Gore", rekao je Darmanović.\nrezervisano oko 240 letova za iseljenike\nOčekuje se 20.000 glasova iz dijaspore za nezavisnost\nDirektor američkog Nacionalnog demokratskog instituta (NDI) Liza Meklejn ocenila je da bi rezultat referenduma o državnom statusu Crne Gore mogao da zavisi od glasova Crnogoraca koji žive u inostranstvu.\nOna je Glasu Amerike kazala da nije poznato koliko će iseljenika glasati na referendumu i ukazala da oni nisu obuhvaćeni ispitivanjima javnog mnjenja.\nIz Saveza crnogorskih udruženja Evrope saopšteno je da iz SAD na glasanje 21. maja dolazi oko 2.400 ljudi, a iz Evrope između 14 i 16.000. Predsednik Saveza Jovan Radonjić je za podgoričku "Republiku" kazao da je rezervisano oko 240 letova za iseljenike koji će doći u Crnu Goru da podrže opciju nezavisnosti.\nCrnogorci iz dijaspore su organizovano počeli da dolaze u Crnu Goru u ponedeljak, 16. maja, a masovniji dolazak se očekuje danas, dva dana uoči izjašnjavanja.\nApel obema stranama u Crnoj Gori\nCentar za monitoring i Centar za slobodne izbore i demokratiju apelovali su na oba bloka u Crnoj Gori da ne organizuju okupljanja pristalica dok se ne saopšte precizni rezultati referenduma.\nČlan Upravnog odbora CESID-a Marko Blagojević kazao je na konferenciji za novinare u Podgorici da treba razmotriti mogućnost zabrane organizovanog okupljanja u noći referenduma kako bi se izbegli eventualni incidenti i sukobi.\nBlagojević i direktor CEMI-a Zlatko Vujović su saopstili da očekuju da će preliminarne rezultate izjašnjavanja na sertifikovanom uzorku od 300 biračkih mesta saopštiti oko 22 sata, sat nakon zatvaranja biračkim mesta.\nBlagojević je, međutim, kazao da će u slučaju tesnog rezulata na referendumu, između 54,5 i 55,5 za opciju nezavisnosti odložiti saopštavanje podataka dok ne dobiju kompletne podatke.\nBlogojević i Vujović su saopštili da bi u tom slučaju bilo krajnje neodgovorno saopštiti podatke, jer postoji mogućnost statištičke greške.\nPredstavnik CESID-a je kazao da je potreban "visok nivo pribranosti" kako se ne bi desilo da oba bloka proglase pobedu i počnu slavlje pre nego što budu saopšteni tačni rezultati.\nVujović je naveo da nije stvar prestiža ko će u noći referenduma prvi saopštiti rezultate već da treba pokaziti odgovornost i ako bude potrebno sačekati pola sata kako bi se saopštili tačni podaci.\nPrema Blagojevićevim rečima, najvažnije je da ishod referenduma prihvate svi, a to se može deseti samo ako proces bude doveden do kraja bez problema.\n"Građani se moraju saglasiti da je ishod referenduma, ma kakav bio, rezultat volje građana", kazao je on.\nKako je saopšteno, Republička referendumska komisija je na zahtev CEMI-a odlučila da na referendumu bude važeći svaki listić na kome je jedna od opcija zaokružena tako da se sa sigurnošću može utvrditi njeno značenje.\nRRK je ranije saopštila da će biti važeći samo oni listića na kojima jedna od opcija bude zaokružena krugom.\nZa isplatu stare devizne štednje obezbeđen novac\nZa isplatu obveznica stare devizne štednje, koja počinje 31. maja ove godine, iz budžeta Srbije je obezbeđeno 250 miliona evra, saopštila je danas Narodna banka Srbije (NBS).\nDo 12. maja u obveznice serije A 2006 konvertovana je devizna štednja u iznosu od oko 213 miliona evra.\nIsplata obveznica je evrima ili na zahtev vlasnika u dinarskoj protivvrednosti, u gotovini ili prenosom na račun.\nVlasnicima obveznica koji su te papire stekli kupovinom novac će biti prenet 31. maja na namenske novčane račune preko Centralnog registra.\nOnima koji su sa bankom sklopili ugovor o otvaranju namenskog deviznog računa, novac će 31. maja preneti banka, a ostalim vlasnicima obveznica Republike Srbije serije A 2006 isplata će se obavljati sukcesivno na šalterima banaka.\nVlasnici dospelih obveznica SRJ i kupona sa obveznica u fizičkom obliku, isplaćuju se na šalterima banaka koje su imale staru deviznu štednju, po naznačenim rokovima - kuponi dospevaju 1.jula i 28.decembra - ili se obveznice SRJ serije B mogu zameniti u obveznice RS.\nKonverzija devizne štednje i isplata dospelih obveznica štedišama Jugobanke Jugbanke a.d. Kosovska Mitrovica je preko Nacionalne štedionice, gde se obavlja i konverzija i isplata za štediše Borske banke u stečaju.\nŠtediše Dafiment banke i Jugoskandika, koji do sada nisu dobili poziv za isplatu, po prijemu poziva moći će da izvrše konverziju svojih depozita u obveznice RS i da naplate, uz ovogodišnju, i sve prethodne dospele rate.\nSve informacije o konverziji i isplati obveznica građani mogu dobiti u NBS svakog radnog dana, od 9.00 do 16.00, pozivom na telefone: 011/ 32 49 179, 32 49 155, 32 49 145 i 33 45 003, ili preko Informacionog centra NBS čiji je telefon 0800 -111 -110.


Dašić: Kompanije poput Janfenga strateški partneri Grada - Ritam Grada - vesti Kragujevac\nPočetna Vesti Dašić: Kompanije poput Janfenga strateški partneri Grada\nGradonačelnik Kragujevca, Nikola Dašić, posetio je danas kinesku fabriku za proizvodnju delova za automobilske enterijere „Janfeng“ u tom gradu, kako bi se upoznao sa poslovanjem kompanije, rezultatima i budućim planovima.\n„Janfeng“ u ovom gradu posluje tačno 11 meseci, dizajnira, razvija i proizvodi unutrašnje komponente enterijera za sve proizvođače automobila. Fabrika proizvodi delove za svetski poznate modele vozila i trenutno zapošljava 370 radnika.\nDašić je ocenio da su kompanije poput „Janfenga“ strateški partner Grada Кragujevca.\n– Nama je cilj da sarađujemo sa ovakvim kompanijama, zbog privrednog razvoja Grada, a imajući u vidu da broj zaposlenih direktno utiče na gradski budžet zbog poreza na zarade koji se vraća, to je osnovni prihod. Što je više zaposlenih to je bolji servis prema građanima, i bolji ambijent za poslovanje novih kompanija. Ova kompanija zapošljava Кragujevčane, kako u proizvodnji tako i u menadžmentu, koju su obrazovani, radni i marljivi, i to je ono što nas preporučuje uvek i čini interesantnim mestom za ulaganje – poručio je Dašić.\nFabrika u Кragujevcu se prostire na 25.000 kvadratnih metara, na parceli od oko pet hektara sa mogućnošću proširenja. Nalazi se u Slobodnoj zoni „Šumadija”, na ulazu u Grad iz pravca Batočine. Obim investicije prošle godine bio je oko 40 miliona evra, od čega je četvrtina uložena u opremu.\n– Poseta gradonačelnika je dokaz da kompanija Janfeng nastavlja saradnju sa Gradom i institucijama države Srbije. Poslujemo od novembra 2019. godine i mogu reći da kompanija Janfeng koristi sve benefite koje Кragujevac nudi. Naglasio bih da su zaposleni u kompaniji Janfeng stanovnici Кragujevca, što ne znači da drugi nisu dobrodošli, već je pokazatelj toga koliko prednosti grad Кragujevac ima kao univerzitetski i industrijski centar – istakao je direktor fabrike Janfeng u Кragujevcu, Milan Radović.\nКineska kompanija Janfeng automotiv interiors globalni je lider u proizvodnji automobilskih enterijera. Sa sedištem u Šangaju, a evropskim sedištem u Nemačkoj, kompanija ima preko 240 lokacija i više od 55.000 zaposlenih širom sveta. Кragujevac je Janfengova najnovija fabrika u Evropi, osnovana prošle godine.\nPrethodni članakOdložen meč Radničkog i Partizana\nSledeći članakVučić: Danas više od 1.200 zaraženih


Dete u tebi mora da pronađe svoj zavičaj - Štefani Štal - Online knjižara Dereta\nPredstavljanje knjige „Mačka u koferu“ u Čačku\t27.1.2020. Dom kulture Čačak sreda 29. januar 19.30 č\nKljuč za rešavanje (skoro) svih problema.\nSvetski bestseler iz oblasti psihologije\nSvako čezne da bude prihvaćen i voljen. U idealnom slučaju, tokom detinjstva razvijamo neophodno samopouzdanje i poverenje, koji nas kao odrasle nose kroz život. Međutim, uvrede koje smo iskusili takođe se utiskuju u nas i nesvesno određuju sve veze i odnose u našem životu i sprečavaju nas da kao odrasli ljudi ostvarimo svoje potencijale.\n„Unutrašnje dete“ je zbir svega što je u detinjstvu ostavilo snažan pečat u nama, posredstvom naših roditelja ili drugih ljudi u našem životu. Štefani Štal smatra da dete u nama mora ponovo da pronađe zavičaj. Jer onaj ko nema unutrašnji zavičaj ne može da ga pronađe ni u spoljašnjem svetu.\nSveobuhvatan program za praktičan rad sa „unutrašnjim detetom“, kao i brojne vežbe opisane u ovoj knjizi, pomoći će nam da se oslobodimo usvojenih obrazaca koji nas stalno dovode u sukobe sa nama samima i sa našom okolinom.\n„Knjiga koju ne treba samo jednom pročitati, već je usvojiti kao pratioca za ceo život.“ Psychologie bringt dich weiter\nGenerated: 19.51.09TRU CHACHE


Ostali sportovi - Rvanje: Za Prvenstvo Evrope u Beogradu do sada prijavljen 401 učesnik\nNapisano u kategoriji Ostali sportovi, 9 februara, 2012\nPredsednik Rvačkog saveza Srbije Željko Trajković obavestio je na konferenciji za medije u Klubu sportista SD Partizan u Humskoj da je do 6. februra za Šampionat Evrope u rvanju grčko rimskim stilom, slobodnim stilom i za žene u Beogradu (6. – 11.mart) prijavljen 401 učesnik iz 26 zemalja.\n– „Nacionalni savezi, po običaju, nisu baš ažurni u prijavaljivanju i očekujemo da narednih dan zaokružimo listu učesnika – rekao je Trajković.- Procena je da će učestvovati oko 900 takmičara i takmičarki, trenera i službenih lica iz 38 zemalja i u tako jakoj konkurenciji cilj naših rvača je makar jedna medalja kako bismo nastavili niz uspeha srpskog sporta u 2012. posle trofeja vaterpolista, rukometaša i tenisera“\n– rekao je Trajković.\nDirektor Šampionata Evrope u rvanju Rajko Baltić najavio je da će 5.marta biti održana i svečanost u Narodnom pozorištu kojom će se obeležiti 100 godina rvanja u Srbiji, a da takmičenja počinju 6.marta u Beogradskoj areni u kategorijama do 66 i 96kg slobodnim stilom i 48kg za žene.\n– „Sa tehničke strane, mogu da kažem da je najveći deo priprema uspešno završen. Međutim, još uvek imamo problema sa finansiranjem, sredstva koja su nam obećali Ministarstvo omladine i sporta Srbije i Grad Beograd još ne pristižu. Za nas kao organizatore, šamionat počinje nekoliko dana ranije kada će se održati sudijski seminar za 85 arbitara. I njima je ovo takmičenje veoma važno jer će se posle EŠ u Beogradu odrediti sudije za olkimpijski turnir u Londonu. Ulaz u Arenu je besplatan, uz takmičarski program obezbedili smo 6, 8. i 11.marta i kocerte uz učešće estradnih zvezda, tako da će publika uživati u vrhunskom rvanju ali i u zabavnom programu. Očekujemo, naravno, i da od srca podrži naše reprezentativce. Do sada su rači osvojili 95 olimpijskih, svetskih i evropskih medalja. Bilo bi lepo da na stogodišnjicu rvanja u Srbiji osvoje i 100. trofej i to u Beogradskoj areni“.\nMilorad Dokmanac, selektor reprezentacije obavestio je da su u najužem krugu kandidata za EŠ – do 55kg: Kristijan Gazdag, do 60kg: Davor Štefanek, do 66kg: Aleksandar Maksimović, do 74kg: Goran Bulatović, do 84kg: Petar Balo, do 96kg: Dejan Franjković i 120kg: Miloš Spasić. U ženskoj konkurenciji, osvajač dve juniorske medalje sa EŠ Una Tuba će dobiti šansu i u seniorskoj kategoriji, a Srbija će imati i predstavnike i slobodnim stilom.\n– „Od decembra smo na priremama prvo na Kopaoniku potom i u Bugarskoj a u petak odlazimo na jaku „Veliku nagradu Mađarske“ na kojoj će učestvovati rvači iz 38 zemanja, među njima i Amerikanci, Iranci, Japanci… Biće to odlična proba i očekujem i medalje. Konačan spisak učesnika za EŠ u Beogradu u oba stila saopštiću posle 25.februara. Cilj nam je da nastavimo kontinuitet osvajanja evropskih medalja, prošle godine je Maksimović doneo bronzu, pretprošle Petković srebro, a 2008. Štefanek je bio bronzani. Bili smo domaćini EŠ u Beogradu 2003. Tada nismo osvojili trofej, devet godine kasnije imamo šasnu da popravimo utisak. Momci su spremni, znamo i da će konkurenciji biti izuzetna, jer ko ne dođe u Beograd na EŠ ne može u olimpijske kvalifikacije. Za nas je veoma važno i da naš sport predstavimo domaćoj publici u najlepšem svetlu“\n– rekao je Dokmanac.\nKonferenciji za medije prisustvovali su i svi reprezntativni kandidati osim Štefaneka. Obećali su da će dati sve od sebe, ponadali se i da će im i žreb biti naklonjen, kao i da će težinu „doterati“ do prvih borbi.\n– „Za nas je cilj makar jedna medalja. Očekujemo da nas podrži publika. Dosta zavisi i od žreba, tu odlučuje sreća i nadam se da će nas pratiti na ovom šampionatu“\n– rekao je Aleksandar Maksimović.\nPromoteri EŠ će biti legende svetskog rvanja Aleksandar Kareljin i Aleksandar Medved, kao i Momir Petković proslavljeni srpski rvač, sada trener američkog tima.\n– „Kvalifikacioni turniri za olimpijske igre, biće u Bugarskoj, Kini i Finskoj tokom proleća i EŠ u Beogradu je neka vrsta važnog i jakog testa šta možemo. Nadam se da ćemo osvojiti najmanje tri olimpijske vize, ali nam se ambicije tu ne završavaju, cilj je olimpijska medalja“\n– dodao je Dokmanac.


Susret ministra FMUP-a Predraga Kurteša i ambasadora Velike Britanije Nejdžela Kejsija\nAmbasador Velike Britanije Nigel Casey, boravio je danas u posjeti Federalnom ministarstvu unutrašnjih poslova, gdje ga je primio ministar Predrag Kurteš.\nU dužem, srdačnom razgovoru, ministar Kurteš je istakao značaj podrške i pomoći koju Velika Britanija pruža Bosni i Hercegovini na njenom putu ka Evroatlantskim integracijama. Ambasador Kejsi je potom upoznat sa konkretnim aktivnostima Federalnog ministarstva unutrašnjih poslova koje imaju za cilj dalje jačanje unutrašnjih resursa Ministarstva i saradnju s ostalim agencijama za provođenje zakona na svim nivoima u BiH, što u konačnici treba rezultirati još efikasnijom borbom protiv svih vidova kriminala, posebno onog s obilježjem organizovanosti i terorizma.\nAmbasador Kejsi je ponovio stav o opredijeljenosti Velike Britanije da nastavi pomagati Bosni i Hercegovini na njenom putu prema članstvu u Evropskoj uniji i NATO. On je iskazao punu podršku naporima koje Ministarstvo ulaže radi jačanja sigurnosnog ambijenta na području Federacije BiH, naglasivši da je Ambasada Velike Britanije u Sarajevu čvrsto opredijeljena da i dalje bude pouzdan partner na koga će se Federalno ministarstvo unutrašnjih poslova moći osloniti i ubuduće.\nIzražavajući mu posebnu zahvalnost na svemu što čini za Bosnu i Hercegovinu, posebno u kontekstu podrške i pomoći Ambasade Velike Britanije na donošenju Opšteg plana za borbu protiv korupcije koji je usvojila Vlada FBiH, a koji će u naredne dvije godine biti realizovan u saradnji 20 institucija sa federalnog nivoa, ministar Kurteš je naglasio da buduća saradnja i partnerski odnos između FMUP-a i Amabasade Velike Britanije u Sarajevu predstavljaju zajedničko i trajno opredjeljenje koje nema alternativu.


Air Force Ponuda Modela\nShop unique and classy\nTIMBERLAND Cipele Solar Wave Mid\nLjubitelji patika, verujemo da ste u svom sneaker iskustvu imali priliku da se sretnete sa legendarnim Air Force 1 modelom. Rekli bismo da je nezaobilazan u street kulturi, omiljen među pripadnicima svih generacija i univerzalan klasik u svakoj se...\nZima je uveliko stigla i potrudila se da odmah pokaže svoje pravo lice – hladno vreme, mokre ulice i snežne padavine definitivno nisu nešto što te pokreće.\nVreme je da doživiš legendarnu siluetu iz drugačije perspektive. Predstavljamo ti novu generaciju Air Max modela koja pomera granice komfora. U pitanju su Nike Air Max 2021, patike koje će obeležiti sezonu pred nama. Lagane, udobne i savr&s...\nAko do sada nisi pogledao/la LIVE SHOPPING video na našem sajtu, evo prilike da to uradiš i iskusiš trenutno najpopularniji vid online kupovine.


Podsticaji za poljoprivredu više od 10 milijardi - Bizlife.rs\nPodsticaji za poljoprivredu više od 10 milijardi\n20:17 Beograd, 12.01.2012.\nVlada Srbije usvojila je danas tri programa raspodele subvencija i podsticaja u oblasti poljoprivrede za 2012. godinu u ukupnoj vrednosti od 10,8 milijardi dinara.\nVlada je usvojila program raspodele i korišćenja sredstava i subvencija u oblasti poljoprivrede, šumarstva i vodoprivrede za 2012, prema kome će biti izdvojeno 1,8 milijardi dinara, najvećim delom za usavršavanje stručnjaka koji su nosioci razvoja poljoprivrede, rekao je direktor vladine Kancelarije za saradnju s medijima Milivoje Mihajlović.\nMihajlović je na konferenciji za novinare posle sednice vlade rekao da je usvojen i program raspodele subvencija za podsticanje poljoprivredne proizvodnje, kojim će biti raspodeljena sredstva od 6,5 milijardi dinara po osnovu tekućih i razvojnih podsticaja.\nPodsticaji su predviđeni za regresiranje repromaterijala za ratarsku i povrtarsku proizvodnju, premije za mleko, podsticaje za genetsko unapređenje stočarstva, rekao je on.\nTakođe, usvojen je i program raspodele sredstava Fonda za podsticanje razvoja poljoprivredne proizvodnje za 2012, kojim je predviđeno da se skoro 2,5 milijardi dinara raspodeli za sprovođenje mera selekcije radi unapređenja genetskog materijala u stočarstvu i za strukturne podsticaje, dodao je Mihajlović.\nOn je istakao da je poljoprivreda jedan od oslonaca privrednog razvoja Srbije i dodao da je od januara do septembra prošle godine izvoz poljoprivredno-prehrambenih proizvoda bio 1,95 milijardi dolara, što je 34 odsto više nego u istom periodu prošle godine.\npoljoprivreda podsticaj Srbija


HomeVestiViz Er uvodi obaveznu vakcinaciju protiv koronavirusa za posadu\nAvio-kompanija Viz Er (Wizz Air) objavila je da će vakcinacija protiv koronavirusa ili redovno antigensko/PCR testiranje svoje letačke i kabinske posade, biti obavezno od 1. decembra 2021. godine.\nViz Er uvodi vakcinaciju za sve svoje letačke i kabinske posade – ili redovno antigensko/PCR testiranje u posebnim slučajevima – u skladu sa istraživanjima koja potvrđuju uspešnost vakcina kao najboljeg raspoloživog oblika zaštite od korona virusa.\n„Najveći prioritet Viz Era je zdravlje i bezbednost naših putnika i zaposlenih. Naša je odgovornost da zaštitimo posadu i putnike u avionu smanjivanjem rizika od koronavirusa, a vakcine u tome imaju ključnu ulogu“, izjavio je generalni direktor Viz Er Grupe Jožef Varadi.\nRužić: Sramna provokacija BNV-a, himna i ubuduće


U Banjaluci je završeno donatorske veče u okviru humanitarne akcije "S ljubavlju hrabrim srcima" tokom koje je, prema prvim procjenama, prikupljeno više od 1,4 miliona KM, a više od 72 hiljade puta pozvan je humanitarni broj 1411.\nDonatorskoj večeri prisustvovali su predsjedavajući Predsjedništva BiH Milorad Dodik, predsjednik Republike Srpske Željka Cvijanović, premijeri Srpske Radovan Višković i Srbije Ana Brnabić, predsjednik Narodne skupštine Republike Srpske Nedeljko Čubrilović, te ministri u vladama Republike Srpske i Srbije.\nManifestaciji su prisustvovali i gradonačelnici i načelnici gradova i opština Republike Srpske, kao i predstavnici kulturnog, javnog, društvenog i akademskog života Srpske i Srbije.\nOni su razgovarali sa građanima koji su dali svoj doprinos ovoj akciji pozivanjem humanitarnog telefonskog broja 1411.\nPartneri na donatorskoj večeri, koja je održana deveti put, bili su mladi umjetnici iz različitih krajeva Srpske, koji su pjevali, plesali, svirali, glumili i na taj način dali veliki doprinos u okviru ove akcije.\nU okviru akcije od 6. decembra aktivan je i humanitarni broj 1411 putem kojeg građani mogu da doniraju jednu KM za pomoć u nabavci robotike za oporavak djece sa poremećajima kretanja. Ovaj humanitarni biće aktivan do Božića, 7. januara 2019. godine.\nVlada Srbije donirala je 250 hiljada evra za nabavku uređaja za robotski asistiranu rehabilitaciju djece sa poremećajima kretanja.\nU Republici Srpskoj godišnje između 150 i 200 djece ima potrebu za intenzivnim fizikalnim tretmanom uz korištenje robotike, te oko 150 mladih ljudi koji su doživjeli neku povredu mozga i kičmene moždine, kažu u Zavodu za fizikalnu medicinu i rehabilitaciju "Dr Miroslav Zotović".\nPrvo donatorsko veče održano je 2010. godine za djecu oboljelu od malignih bolesti, a 2011. godine za djecu sa posebnim potrebama i poremećajima u razvoju, 2012. za djecu oboljelu od dijabetesa melitusa tipa jedan, 2013. za djecu s autizmom.\nZatim je 2014. godine organizovano donatorsko veče za izgradnju Roditeljske kuće u Banjaluci, dok je 2015. godine to bilo za pomoć djeci sa rijetkim genetskim oboljenjima.\nDonatorsko veče 2016. godine organizovano je za Centar za prevenciju razvojnih teškoća "Za majku i dijete", a prošle godine je to bilo za Fond solidarnosti za dijagnostiku i liječenje oboljenja, stanja i povreda djece u inostranstvu.\ndonatorsko vecče S ljubavlju hrabrim srcima Željka Cvijanović\nDonatorsko veče u okviru humanitarne akcije "S ljubavlju hrabrim srcima"\nBrnabićeva donira 250 hiljada evra


"Ramer" svaki čas evidentirao 21 prekoračenje brzine - mojusk.ba\n“Ramer” svaki čas evidentirao 21 prekoračenje brzine\nCentar javne bezbjednosti /CJB/ Doboj je tokom dvije akcije u februaru evidentirao 2.571 prekršaj prekoračenja brzine kretanja vozila.\nIz policije navode da je najveći broj prekoračenja brzine kretanja evidentiran mobilnim radarom “Ramer 10” na pravcu Vila-Šešlije, područje Doboja, gdje je za osam časova evidentirao 398 prekršaja.\nAkcija, koja je sprovedena od 1. do 9. februara, te od 14. do 19. februara, preduzimana je na pravcima gdje se, prema statističkim evidencijama, najčešće događaju saobraćajne nezgode sa teškim i smrtnim posljedicama, čiji je uzrok najčešće brzina kretanja.\nObavještenje o počinjenom prekršaju koji je evidentiran ovim radarskim sistemom dostavlja se poštom na adresu prebivališta vlasnika vozila.\nIz CJB-a Doboj apeluju da vozači motornih vozila prilikom učestvovanja u saobraćaju poštuju saobraćajna pravila i propise, naročito ona koja se odnose na ograničenja brzine kretanja vozila, te da ne upravljaju vozilom pod dejstvom alkohola.\nBihać: Data podrška inicijativi za prerastanje Visoke zdravstvene škole u fakultet\nKoliko siguran je ulazak u jamu za hiljade rudara u FBiH?


Kanarska ostrva - Blic Online\nIzbacuje lavu od sredine septembra: Vulkan na Kanarskim ostrvima aktivan i nakon 85 dana\nNakon nekoliko dana niske aktivnosti, vulkan Kumbre Vijeha iznenada je ponovo oživeo, proizvodeći glasne eksplozije i bacajući ogroman oblak pepela visoko u nebo.\nŠpanska spasilačka služba je u protekla dva dana spasila i prebacila više od 400 migranata i azilanata na Kanarska ostrva.\nZa 48 sati POGINULO DESET MIGRANATA na putu do Kanarskih ostrva\nŠpanski spasioci saopštili su danas da je 10 migranata umrlo u pokušaju da se domognu Kanarskih ostrva u Atlanskom okeanu.\nNESREĆA NA MORU Nađena tela 21 žene i jedne devojčice na putu ka Kanarskim ostrvima\nNajmanje 22 ljudi poginulo je tokom plovidbe preko mora ka Kanarskim ostrvima, saopštila je humanitarna organizacija "Hodajuće granice".\nKUPE ZA 3.000 PA PRODAJU ZA 25.000 EVRA Albanski klanovi dominiraju u trgovini KOKAINOM u Evropi, najopasniji vodi lider iza rešetaka zatvora u Ekvadoru\nKriminalni klanovi sa Balkana i iz Albanije koriste Kanarska ostrva za krijumčarenje kokaina u Evropu, a prema pisanju španskih medija, oni kupuju kilogram kokaina za 3.000 evra, a zatim ga prodaju na Starom kontinentu za više od 25.000 evra, prenosi Tanjug.\nUtopilo se dvoje migranata, 37 nestalo kod Kanarskih ostrva\nKanarska ostrva i Valensija traže uvođenje POLICIJSKOG ČASA: Raste pritisak na bolnice, na intenzivnoj nezi sve više mladih\nŠpanska Kanarska ostrva i region Valensije zatražili su danas od španske vlade da ponovo uvede policijski čas jer raste stope zaraze korona virusom među mladima koji nisu vakcinisani, što preti da poremeti letnju turističku sezonu.\nTUGA Devojčica (5) umrla tokom akcije spasavanja migranata kod Kanarskih ostrva


RTCG - Radio Televizija Crne Gore - Nacionalni javni servis :: Svijet :: Nema denuklearizacije ako SAD ne uklone prijetnju\nPJONGJANG SAOPŠTIO 20. 12. 2018. 09:04 >> 08:37 0\nSjeverna Koreja saopštila je danas da nikad neće jednostrano sprovesti denuklearizaciju ako SAD prethodno ne uklone svoju nuklearnu prijetnju.\nTo saopštenje vladine agencije KCNA podgrijeva sumnje u spremnost sjevernokorejskog lidera Kim Džong Una da se odrekne nuklearnog arsenala koji on možda vidi kao glavnu garanciju svog opstanka na vlasti, navodi Asošiejted pres.\nSjeverna Koreja je u današnjem saopštenju ponovila svoj stari stav o denuklearizaciji i optužila Vašington da ne ispunjava ono što je dogovoreno na samitu Kima i predsjednika SAD Donalda Trampa 12. juna u Singapuru.\n"Korejsko poluostrvo uključuje teritoriju naše republike i cio region (i Južnu Koreju), gdje su SAD razmjestile svoju invazivnu snagu, uključujući nuklearno oružje. Potpuna denuklearizacija Korejskog poluostrva znači uklanjanje svih izvora nuklearne prijetnje, ne samo iz Sjeverne i Južne Koreje, već i iz oblasti oko Korejskog poluostrva", navodi se u saopštenju.\nSaopštenje KCNA dolazi usred zastoja u nuklearnim pregovorima Vašingtona i Pjongjanga povodom redosljeda poteza u procesu denuklearizacije i uklanjanja međunarodnih sankcija Sjevernoj Koreji.\nKim i Tramp su se u Singapuru obavezali na neodređen cilj "potpune denuklearizacije" Korejskog poluostrva, ne precizirajući kada i kako će ona biti sprovedena.\nSjeverna Koreja S. Koreja denuklearizacija


Sto miliona dinara za stare dugove opštine Grocka\n20.10.2017. 12:21 > 15:10\nVlada Srbije je iz tekuće budžetske rezerve izdvojila 100 miliona dinara za grad Beograd zbog "smanjenih prihoda u gradskom budžetu", objavljeno je u najnovijem "Službenom glasniku".\nMeđutim, kako saznajemo, nema nikakvih problema kada je u pitanju gradski budžet prestonice, već su ova sredstva namenjena za plaćanje starih dugova koje je opština Grocka imala za osvetljenje i javnu rasvetu.\nTaj dug prema Elektroprivredi Srbije je, navodno, narastao na više miliona evra. Sve je počelo još tokom 2006. i 2007. godine, da bi onda rastao i sa kamatama dostigao izuzetno velike iznose.\nSpomenutih sto miliona dinara, koje je odvojila Vlada Srbije, biće iskorišćeno za plaćanje samo jednog dela duga.\n100 miliona dinara\nOd Đačkog parking mesta prikupljeno tri miliona dinara\nRadojičić: Za četvrti pokušaj vantelesne oplodnje Grad izdvaja 30 miliona dinara


Lukašenko raskrinkava planove Zapada: Žele vojni blok na istoku – kod Smolenska - 09.12.2021, Sputnik Srbija\nPredsednik Belorusije Aleksandar Lukašenko izjavio je da SAD i NATO na račun Belorusije žele u potpunosti da zatvore pojas od Baltika do Crnog mora i formiraju... 09.12.2021, Sputnik Srbija\nPrema njegovom mišljenju, tako Amerika i NATO žele da na račun Belorusije u potpunosti zatvore pojas od Baltika do Crnog mora i da formiraju blok sa granicom na istoku kod Smolenska „u cilju daljeg pritiska i napredovanja u Rusiju“.Lukašenko je podsetio i na prošlogodišnje proteste u Belorusiji nakon predsedničkih izbora.Nakon toga je, prema rečima Lukašenka, započeo hibridni rat protiv Belorusije.„Suština tog hibridnog rata je u pritisku i napadima na Belorusiju u različitim pravcima i različitim intenzitetom. To se manifestuje pritiskom putem medija, diplomatskih, političkih linija. Prešli su na snažan pritisak u ekonomskim sferama. Amerikanci i Evropljani su uveli pet paketa sankcija protiv Belorusije“, podsetio je Lukašenko.Odnosi Belorusije i zapadnih zemalja naglo su se pogoršali posle predsedničkih izbora u zemlji, održanih u avgustu 2020. godine, na kojima je Aleksandar Lukašenko pobedio šesti put. U zemlji su nakon toga počeli neodobreni masovni protesti opozicije.Beloruske vlasti su više puta izjavljivale da se protesti u zemlji koordiniraju iz inostranstva. Lukašenko je optužio Zapad za direktno mešanje u situaciju u zemlji i isticao da nemire režiraju SAD, a Evropljani ih prate. Evropska unija, Velika Britanija, Sjedinjene Američke Države, Kanada i niz drugih zemalja postepeno su uvodile sankcije beloruskim zvaničnicima, ali i preduzećima, optužujući Minsk za nepravilnosti na izborima i kršenje ljudskih prava.\nrusija, nato, aleksandar lukašenko, belorusija, zapad, zajednica nezavisnih država (znd)\n19:15 09.12.2021 (Osveženo: 19:21 09.12.2021)\n„Suštinski razlozi pritiska na Belorusiju povezani su upravo sa Sjedinjenim Američkim Državama. Glavni razlog leži u tome što se ispostavilo da smo mi glavna karika pritiska SAD i NATO-a na Rusiju“, rekao je Lukašenko u intervjuu za turski TV i radio servis „TRT“, prenela je beloruska državna agencija „Belta“.\nPrema njegovom mišljenju, tako Amerika i NATO žele da na račun Belorusije u potpunosti zatvore pojas od Baltika do Crnog mora i da formiraju blok sa granicom na istoku kod Smolenska „u cilju daljeg pritiska i napredovanja u Rusiju“.\nLukašenko je podsetio i na prošlogodišnje proteste u Belorusiji nakon predsedničkih izbora.\n„Pokušali su da od Belorusije naprave Ukrajinu, što i danas traže od nas... Odgovorio sam im: 'Ne želimo da budemo Ukrajina, naš narod to ne želi i to nikada nećemo biti'. Zato su prošle godine pokušali da nas pretvore u Ukrajinu kroz takozvanu obojenu revoluciju i pobunu“, istakao je beloruski lider.\nNakon toga je, prema rečima Lukašenka, započeo hibridni rat protiv Belorusije.\n„Suština tog hibridnog rata je u pritisku i napadima na Belorusiju u različitim pravcima i različitim intenzitetom. To se manifestuje pritiskom putem medija, diplomatskih, političkih linija. Prešli su na snažan pritisak u ekonomskim sferama. Amerikanci i Evropljani su uveli pet paketa sankcija protiv Belorusije“, podsetio je Lukašenko.\nOdnosi Belorusije i zapadnih zemalja naglo su se pogoršali posle predsedničkih izbora u zemlji, održanih u avgustu 2020. godine, na kojima je Aleksandar Lukašenko pobedio šesti put. U zemlji su nakon toga počeli neodobreni masovni protesti opozicije.